
Prijs di coriente y 
awa no a cambia 
den januari 

PRIJS di utilidad (electricidad y awa), gaso- 
lin y diesel ta wordo determina primordial- 
mente door di e prijs internacional di petro- 
leo. Na Januari 2019 e prijs promedio pa bari 
di petroleo (US$ 50.65) a conoce un subida 
di US$ 1.56 (3.2%) compara cu December 
2018 (US$ 49.09). 


Gobierno a reactiva VUT 2019 


Departamento Recurso Humano (DRH) ta informa lo siguiente: 
Gobierno a reactiva e Ley pa Retiro Boluntario entrante 1 di 
maart 2019. 

Personal di Gobierno tin e oportunidad pa entrega un peticion 
pa retiro boluntario for di 1 di maart 2019 te cu 30 april 2019. 
Pa mas informacion por yama DRH na 522-9999 of por manda 
un e-mail na vut2019@drh.gov.aw of por pasa personalmente 
Departamento Recurso Humano situa na L.G. Smith Blvd 172 
pa haci un afspraak. 


Mas cooperacion entre SVb y DIMAS 


E costo total di energia pa kWh pa un uso 
di electricidad te cu 500 kWh no a cambia 
na Januari 2019, el a keda Afl. 34.52 cent pa 
kWh. E costo total di energia pa kWh pa un 
uso di entre 501 - 1000 kWh no a cambia 
na Januari 2019, el a keda Afl. 35.72 cent pa 
kWh. Adicionalmente, e costo total di en- 
ergia pa kWh pa un uso di electricidad riba 
1000 kWh no a cambia na Januari 2019, el 
a keda Afl. 45.93 cent pa kWh. 

Prijs di electricidad y di awa no a cambia 
compara cu December 2018. Consecuent- 
emente, e prijs promedio di electricidad pa 
vivienda a lceda Afl. 265.65, mientras cu e 
prijs promedio di awa pa vivienda a keda Afl. 
137.05. 

Prijs di gasolin a baha na Januari 2019 cu 
Afl. 10.90 cent (-5.5%) y a causa un efecto 
di -0.30 ppt riba e CPI. Prijs di diesel a reg- 
istra un caida di Afl. 15.90 cent (-8.8%) na 
Januari 2019 y a causa un efecto di -0.02 ppt 
riba e CPI. 

Januari 2019, utilidad, gasolin y diesel como 
grupo, tawata tin un caida di prijs di 1.9% 
compara cu December 2018 y hunto a in- 
fluencia e CPI cu -0.32 ppt, mientras cu e 
restante 448 bienes y servicio hunto a exper- 
encia un caida di prijs di 0.1% y tawata tin 
un efecto di -0.10 ppt riba e CPI. 



ENTRANTE prome (1) di maart 2019 SVb ta drenta den 
un colaboracion mas directo cu Departamento di Integracion, 
Maneho y Admision di Stranhero DIMAS. 

Esaki nifica cu entrante 1 maart 2019 no ta necesario mas pa 
entrega declaracion di registracion di SVb na DIMAS. 

Esaki ta conta pa declaracion pa DIMAS di trahado (SVb Verk- 
laring Registratie Werknemer) ademas pa doño di trabao (SVb 
Verldaring Registratie Werkgever). 

DIMAS tin aceso na tur informacion relevante di e trahado y 
doño di trabao kende y cualnan ta registra na SVb. 

Pa cualkier pregunta of remarca por tuma contacto cu SVb na 
info(5) svbaruba.org 

Cambio di prijs di Cuminda y servicio di catering na Januari 201 9 

Tur dato ta mustra aumento den alimento 


Oficina Central di Estadistica ta presenta e resultadonan 
principal di e Indice di Prijs di Consumo (CPI) pa luna 
di Januari 2019. 

E CPI pa luna di Januari 2019 ta 122.49, lolce ta repre- 
senta un caida di 0.4% compara cu e indice di Decem- 
ber 2018 (123.01). 

E cambio di e CPI pa e ultimo diesdos (12) lunanan 
(Januari 2018 te cu Januari 2019) ta 3.9%, un subida 
di 2.8 ppt compara cu e periodo corespondiente di aña 
pasa (1.1%). 

E promedio anual di e tasa di inflacion pa e periodo di 
Januari 2018 te cu Januari 2019 ta 3.8%, un subida di 
4.2 ppt compara cu e -0.4% registra den e periodo di 
Januari 2017 te cu Januari 2018. 

Durante e luna alci, cuatro (4) di e diesdos (12) sector- 
nan a registra caida di prijs. E caidanan cu tawata tin 
e mayor efecto riba e CPI a wordo registra pa e sector- 
nan di “Transporte” (-2.8%) y “Recreacion y cultura” 
(-2.9%), causando un efecto di -0.51 y 0.25 ppt, respec- 
tivamente. E caidanan den e restante sectornan a contri- 
bui cu un efecto di -0.06 ppt riba e CPI di Januari 2019. 
E caidanan aki a wordo contraresta parcialmente door 
di principalmente subida den e indicenan di e sectornan 
di “Cuminda y bebida no-alcoholico” (1.8%) y “Restau- 
rant y hotel” (1.0%), cu a contribui cu un efecto di 0.27 
y 0.05 riba e CPI di Januari 2019. E subida den e sector- 
nan restante a contribui cu un efecto di 0.07 ppt riba e 
CPI di Januari 2019. 

E caida den e sector di “Transporte” a wordo causa door 
di caida den e categorianan “Gasto relaciona cu uzo di 
vehiculo di transporte personal” (-3.6%) y “Servicio 
di transporte” (-13.9%), causando un efecto di -0.32 
y -0.18 ppt, respectivamente. E caida den e sector di 
“Recreacion y cultura” a wordo causa door di un caida di 
34.1% den e categoria “Vacacion”, causando un efecto 
di -0.26 ppt. 

E subida den e sector di “Cuminda y bebida no-alcohol- 
ico” a wordo causa principalmente door di un subida 
den e categoria “Cuminda” (1.8%), causando un efecto 
di 0.24 ppt. E subida den e sector di “Restaurant y ho- 
tel” a wordo causa principalmente door di un subida di 
1.1% den e categoria “Cuminda pafo di cas”, causando 
un efecto di 0.05 ppt. 

E canasta di consumo di e CPI ta consisti di 452 bienes 
y servicionan. Compara cu December 2018, 46.7% di 
e bienes y servicionan aki a conoce un aumento di prijs 


causando un efecto di 0.53 ppt, mientras cu 17.0% ta 
mustra un caida di prijs, cu a contribui cu un efecto di 
-0.95 ppt y pa e restante 36.3% no tawata tin cambio 
den prijs. Prijsnan di bienes a baha cu 0.1% na Januari 
2019 y a causa un efecto di -0.05 ppt riba e CPI di Janu- 
ari 2019. Prijsnan di servicionan a conoce un caida di 
1.0% y a causa un efecto di -0.37 ppt. 

E CPIC (core inflation) - CPI excluyendo e efecto di en- 
ergia y cuminda - a registra na Januari 2019 un subida 
di 2.8%, cu ta 2.5 ppt mas halto compara cu e periodo 
corespondiente di aña pasa (0.3%). E indice di energia 
- cu ta consisti di e productonan: electricidad, awa, gaso- 
lin y diesel a registra un subida di 4.2%, cu ta 8.0 ppt 
mas halto compara cu e periodo corespondiente di aña 
pasa (-3.8%). E indice di cuminda a registra un subida 
di 8.9%, cu ta 8.1 ppt mas halto compara cu e periodo 
corespondiente di aña pasa (0.8%). 

E bestaansminimum pa un hogar consistiendo di dos 
(2) adulto y dos (2) mucha (edad 0-14 aña) na Januari 
2019 ta Afl. 4,614, mientras cu pa un hogar di un (1) 
adulto e suma ta Afl. 2,197. 

E indice di “Cuminda & servicio di catering” a registra 
un subida di 1.6% na Januari 2019, despues di un subi- 
da di 0.8% na December 2018. E indice di “Cuminda na 
cas” (1.8%) a registra un subida, unda tur diesun (11) 
indicenan di e gruponan di cuminda na cas a subi na 
Januari 2019. E indice di “Fruta” a conoce e subida di 
mas grandi (4.5%) na Januari 2019. 

E indicenan di “Batata, yuca y batata dushi” (2.6%), 
“Lechi, lceshiy webo” (2.3%), ‘Azetay otro productonan 
traha di vet” (1.8%) y “Bebida no-alcoholico” (1.5%) 
tambe a registra subida. 

Den e ultimo diesdos (12) lunanan e indice di “Cum- 
inda Scservicio di catering” a subi cu 10.0%. E indice di 
“Cuminda na cas” a conoce un subida di 11.7%. E in- 
dice di “Fruta” a subi cu 27.5%, e subida di mas grandi 
entre e gruponan di cuminda na cas. 

E indice di “Cuminda pafo di cas” a subi cu 1.1% na 
Januari 2019 y a registra un subida di 4.6% den e ultimo 
diesdos (12) lunanan. 

Na Januari 2019, “Cuminda na cas” y “Cuminda pafo di 
cas” como grupo, tawata tin un subida di prijs di 1.6% 
compara cu December 2018 y hunto tawata tin un in- 
fluencia di 0.31 ppt riba e CPI, mientras cu e restante 
bienes y servicio hunto a experencia un caida di prijs di 
0.9% y tawata tin un efecto di -0.74 ppt riba e CPI. 

Parlamentario Marlon Sneek 

Protocol firma a mara Minister na man 
cu pia y CAFT ta dicidi riba fondonan 



PARLAMENTO a ricibi e advies di CAFT 
riba e kwartaalrapportage cu a yega Par- 
lamento dia 25 di februari ultimoy atrobe 
por a tuma nota di Prome Minister Ev- 
elyn Wever Croes den diferente rueda di 
prensa haciendo hopi esfuerso trahando 
comunicadonan di prensa, bisando cu su 
gobierno a keda bou di cifranan, cu nan a 
cumpli, cu nan a gasta menosy Minister 
di Finansa a duna un imagen di e rapport- 
age cu no ta cuadra cu realidad. 

“Loke e dos ministernan no ta bisa ta 
nada mas_y nada menos cu nan a fia placa 
extra^ tin 20 miyon extra cu a wordo fia 
cu nan no a uza pero en todo caso a hisa 
si e asina_yama ‘schuldouota’_y kier gaba 
cu nan a keda bou di nan budget. 

Esaki simplemente no ta berdad^a cu ora 
cu mira cu e budget real ta loke gobier- 
no ta haya na entrada pero awe nos por 
mira den e cifranan cu nos a ricibi, cu en- 
tradanan cu gobierno a presupuesta, no 
ta cuadra y tin menos entrada a drenta 
den caha di gobierno y esaki tanto rap- 
port di CAFT como tambe e rapport di 
Banco Central cu Summar^ of the month- 
ly bulletin di december, cu ta mustra cu 
gobierno a keda atras den su ‘revenue’ 
esta entradanan, cu 13.9 miyon florin, 
esta cu e entradanan a ca^ atras. 

Pues manera cu nos a bisa durante di e 
debate den parlamento riba e presupues- 
to supletorio, Raad van Advies tambe a 
señala esaki, gobierno tin cu ba^ haya den 
e ultimo tres lunanan di 2018, e suma 
di 35 miyon florin _y a puntra na gobi- 
erno si nan ta realistico cu nan lo ricibi e 
placa aki. Awe nos tin cu señala cu gabi- 
nete Wever Croes no a logra esakiy awor 
por mira cu tin un buraco di 13.9 miyon 
florin _y cu nan kier ba \y tapa esaki atrobe 


cu placa cu nan a fia creando asina mas 
problema financiero pa e pais aki. 

Pues pa nos e ta un asunto importante 
ya cu nos a corda ora cu tabatin welga 
di hamber pa envolvimento di gobierno 
di Elulanda den asuntonan di Aruba, nos 
por corda con cla cu e actual prome min- 
ister Evelyn Wever Croes a bisa e tempo 
ey cu si su persona tabata prome minister 
di Aruba, e lo a subi avion bay Elulanda. 
Awe cu e ta den e posicion pa haci esey, 
Evelyne no a subi ningun avion^ ta via di 
skype Elulanda a pone firma un protocol_y 
dia cu e protocol aki a wordo firma, nos a 
bisa cu a entrega autonomia di e pais aki, 
nos a bisa cu minister di finansa a wordo 
mara na man cu pia_y mesora nan a Sali 
grita insistiendo cu esaki no ta berdad. 
Ora cu nos mira awe e advies cu CAFT ta 
dunando riba e kwartaalrapportage, no a 
nada mas_y nada menos un situacion ca- 
minda practicamente minister di finansa 
por ba^ su cas numa pasobra ta CFT ta 
goberna^ ta CFT ta dicidi kicoy con fi- 
nansa di Aruba mester ta. 

Si den pasado nos a _yega di bringa pa- 
sobra supuestamente nos no por a dicidi 
aki na Aruba ken of ki ora ta cumpra un 
potlood, awe Aruba ta den e situacion ey. 
Ora cu tuma nota di pagina 2 di e kwarta- 
alrapportage, ‘de vierde uitvoeringsk- 
wartaalrapportage 2018 bevat geen 
uitputtings overzicht van dit tijdelijk be- 
grotingsfonds’ _y esaki ta e fondo di e cri- 
sisplan di gabinete Wever Croes, y ta 
sigui mustra ‘vanwege de directe relatie 
met di Landsverordening is het van be- 
lang dat Aruba elk kwartaal rapporteert 
over de interne begrotingsfonds.” 

Pues aworaki no ta solamente gobierno 
mester duna un kwartaalrapportage riba e 
situacion financiero di e pais, di kico pais 
a haya na entrada^ kico el a gasta, pero 
awor riba cada fondo cu nos tin, mester 
raporta na CFT. 


E rapport ta sigui mustra cu ‘het CAFT 
acht om dezelfde redenen van belang 
dat Aruba met ingang van 2019, over 
alle begrotingsfondsen, elk kwartaal rap- 
porteert.’ 

Pues aki ta engtre otro e tourism enhanc- 
mentfonds, entre otro e groundbreaking 
cu a tuma luga diaranson pa e boardwalk 
na Malmok, kwartaalrapportage mester 
bin riba onderwijsfonds awo, kwartaalrap- 
portage mester bin di e criminaliteitsfonds 
awo, kwartaalrapportage mester bin di e 
crisisplan begroting cu nan a traha, pues 
di cada cos cu gobierno haci. 

Awor hasta ATA ta hinca den esaki^ por 
spera un djis di WEB Aruba NV un djis 
lo pidi di Setar NV pues practicamente 
CAFT ta sinta riba stoel di gobierno! 

Esey ta loke nos a bisay cu e minister di 
finansa a wordo mara na man cu pia. 
CAFT tambe ta mustra riba e suma di 20 
miyon cu a wordo fia, cu CAFT ta spera 
cu gobierno uza e placa aki pa baha e 
gastonan pa 2019 caminda a bisa gobi- 
erno, ‘er is vooralsnog 19.4 miljoen meer 
geleend dan nodig, om het financieltekort 
te dekken. Het CFT adviseert om een 
eventuel 0 plus van de vastgestelling van 
de jaarrekening 2018, in te zetten voor 
schuldreduktie.’ 

Pues CFT a cuminsa actua manera ta stip- 
ula den e protocol no ta articulo 14 di 
ley di CAFT ta ba \y cambia pero protocol 
integral firma pa gobierno, ta baly wordo 
aplica riba gobierno aki. 

Nan a entrega nos autonomia_y awe CAFT 
ta dicidi kico ta pasa cu e 0 plusnan, unda 
e placa tin cu ba \y, kico tin cu haci cu nan 
y CAFT ta dicidi riba cada fondo di go- 
bierno y gabinete Wever Croes tin cu 
cumpli ya cu ta esey ta loke prome min- 
ister Evelyne Wever Croes a firma cu Hu- 
landa via sk^/pe,” Parlamentario Marlon 
Sneek a declara. 

MENOS? 


Coleccion residencial; 

Mantencion di bario; 

Acceso GRATIS na Parkietenbos; 

Uzo di Milieustraat; 

Mantencion y servicio di mini-container 




Z/I 


Afl. 


)| 

j * 


Serlimar 

Çervicio compfetof 


Bishita nos oficina pa haci 
bo pago awe mes of paga online! 

Pos Chiquito 47 - Tankiflip 14 A 
San Nicolas Kockstraat 4 

Pa contacto directo: 
marketing@serlimar.com 
telefon: 524 5080 

Surpasando 1 miyon den capacidad di asiento: 

2018 Tabata un otro aña exitoso pa Aeropuerto di Aruba 


Aruba Airport Authority N.V (AAA) ta con- 
tento pa comparti cu 2018 a resulta den un 
otro anja exitoso pa lolce ta cifranan di Reve- 
nue Generating Passenger (RGP) pa pasahe- 
ro- y buelonan comercial. Cifranan di RGP 
pa pasaheronan comercial a subi cu 1.7% y 
e cifranan di RGP pa buelonan comercial a 
subi cu 8.7% compara cu 2017. 

Adicionalmente, Aeropuerto di Aruba a logra 
un otro milestone den 2018 door di surpasa 
1 miyon den capacidad di asiento pa prome 
biaha den historia. Aeropuerto di Aruba ta 
un di e aeropuertonan di mas druk den e re- 
gion di Caribe, cu 29 diferente aerolinea cu 
ta contribui na e procesamento di mas di 2.5 
miyon pasahero pa aña. 

Aeropuerto di Aruba a logra sigura aeroline- 
anan nobo y destinacionnan nobo durante e 
anja cu ta tras di lomba, ademas di frecuen- 
cianan adicional for di aerolineanan partner 
existente. 

Merca a conoce buelo regular adicional riba 
diasabra for di New York y Boston door di 
JetBlue, cu “aircraft yield” mas halto den to- 
talidad y e esfuersonan di branding pa e des- 
tinacion a yuda aumenta e fluho di trafico 
di pasahero. Un highlight di 2018 tabata e 
anuncio di 2 buelo di American Airlines for 
di Dallas/Fort Worth International Airport 
y Chicago O’Hare International Airport. 
Dallas no solamente ta representa un gate- 
way nobo den e area mid-West, pero tambe 
coneccionnan mas leu cu e destinacion pa 
yega den e mercadonan West manera Los 
Angeles, Las Vegas y San Francisco. 



80 MESTER Dl WASTE BUCKET RESIDENCIAL 
OF COMERCIAL? 


20 yrd 
Big Buckot 


15yrd 

Junior Bucket 


Small Bucket 



Banda di esei, Delta Air Lines y Sun Country a anuncia e introduc- 
cion di servicio aereo for di Minneapolis riba diasabra den siman 
(nobo). Tambe, American Airlines a anjadi un tercer buelo diario 
pa e temporada di winter pa servicio entre Miami-Aruba banda di e 
2 buelonan non stop nobo riba diasabra for di Dallas y Chicago pa 
Aruba cu a wordo anuncia mas trempan den anja, American Airlines 
ta expandiendo nan presencia cu un tercer buelo diario for di Miami 
- Aruba. 


E aerolinea a anjadi en total 85 buelo pa e temporada di winter pa 
un total di 13,800 asiento adicional. E ruta lo wordo opera pa un 
avion tipo B737 - 800. Actualmente American Airlines ta opera 2 
buelo diario for di Miami, buelonan diario dobbel (14x) for di Char- 
lotte y 5 buelo semanal for di Philadelphia. Pa e temporada di win- 
ter benidero incluyendo tur servicio nobo for di Dallas, Chicago y e 
tercer frecuencia di Miami; Aeropuerto di Aruba lo tin un total di 42 
buelo semanal di American Airlines pa Aruba. 

Delta Air Lines, encurasha pa e”load factornan” halto a comberti e 
servicio temporal riba diasabra di Boston-Aruba pa servicio regular 
pa henter aña. 

U E cifranan ta sigui indica cu e esfuersonan haci pa percura 
pa e Desaroyo continuo na Aeropuerto di Aruba ta duna 
fruto. Como ekipo nos por ta hopi orguyoso di cera un otro 
aña exitoso y ta ansioso pa 2019. Nos ta spera servicionan 
adicional cu lo beneficia e destinacion y e pasaheronan cu 
ta en busca di mas opcion pa biaha pa y for di Aruba,” asina 
AAA su Air Service Development Manager Sra. Jo-Anne Arends a 
comenta. 

Den caso cu autoridad Mericano lanta sancionnan: 

Gobierno di Aruba su exigencio ta p e trahadornan wordo paga 

DIAHUEBS durante conferencia di prensa 
di Gobierno di Aruba, Prome Minister Ev- 
elyn Wever-Croes a elabora rib’e situacion 
di refineria di Aruba indicando cu no a bin 
mucho cambio den e ultimo dianan. Prome 
Minister ta lamenta cu ainda e refineria no a 
haya e alivio di e sancionnan imponi door di 
Merca. Sinembargo, Gobierno ta haciendo 
tur esfuerso pa autoridadnan mericano kita 
e sancionnan aki apesar cu tur razon nan ta 
hopi estricto den esaki y nan kier cierto ga- 
rantianan prome. Gobierno di Aruba ta im- 
pulsando Citgo pa traha riba e exigencianan 
aki pa asina autoridadnan mericano por ac- 
tua mas pronto posibel. 

Di parti di Gobierno di Aruba, tambe tin 
dos exigencia. E prome ta cu e sancionnan 
ta wordo lanta temporal y parcialmente y ta 
solamente pa financia Fase 2 cu e condicion 
cu e placa no ta bay den man di esnan cu ta 
riba e lista di sancion. E di dos condicion ta 
cu e placa cu wordo release ta pa paga e em- 
pleadonan cu ta na trabou y esnan cu a perde 
trabou pa nan bin bek trabou. 

“Si no por cumpli cu exigencia di Gobierno 
di Aruba, si PDVSA of Citgo no por duna 
nos e garantia ey, e ora Gobierno di Aruba no 
por haci mucho mas pa nan, pasobra nos ta 
haciendo tur esfuerso pa lanta e sancionnan 
pa despues nan dicidi di uza e placa otro 
caminda. Y esalci no ta aceptabel pa nos. E 
trahadonan pa nos ta na prome luga. Gobi- 
erno di Aruba a duna yudansa tambe na e 
trahadonan cu e aspecto di impuesto riba e 
lumpsum cu nan a haya”, Prome Minister a 
duna di conoce. 

Probechando su bishita na New York aki dos 
siman na unda Prome Minister lo reuni cu 
Nacionnan Uni riba e tema di derechonan di 
hende muhe, e mandatario a pidi un cita cu e 
abogado lcende ta encarga cu e caso pa asina 
haya mas claridad riba e circumstancianan 
nobo alci cu ta trece Gobierno di Aruba mas 
cerca pa tuma un desicion. 





De Griffie der Staten is het ondersteunende ambtelijk apparaat van de Staten van Aruba en heeft de 
onderstaande vacature. Voor de vacature geldt dat men politiek neutraal moet zijn, gevoel heeft 
voor bestuurlijke verhoudingen, in teamverband kan functioneren, bereid is tot bijscholing, discreet 
en representatief is. Bovendien moet men beschikken over de Nederlandse nationaliteit of van 
rechtswege zijn toegelaten in Aruba en het kunnen overleggen van een verklaring omtrent gedrag. 


Yacature manager informatisering en automatisering 


MCSE certificering; 

Ervaring met en kennis van Active Directory en Group 
Policies; 

Kennis en ervaring met hardware virtualisatie XenServer, 
VMware; 

Bewezen ervaring op de gebieden Applicatie- en OS 
distributie; virulisatie en netwerkarchitecturen; 

Kennis van en ervaring met de implementatie van een of 
meerdere Microsoft producten, Exchange, Share point, 
Microsoft Lync; 

Ervaring met systemen of ondersteuning van het netwerk in 
een Microsoft Netwerk omgeving met Active Directory of 
Bereidheid om te leren; 

Windows / Microsoft Exchange 200x en server ervaring; 
WindowslO OS, Microsoft Office praktijkkennis; 

Kennis van de huidige communicatieapparatuur en 
protocollen, server en desktop technologieén; 

Brede kennis van ICT vraagstukken. 

Beheer en onderhoud van de televisie- en radiozender 
van de Staten. 

Technisch beheer van Decos 


Functie-eisen 

Opleiding: 

HBO+/WO opleiding in de ICT en of Automatisering of een 
gelijkwaardig werk- en denkniveau; 

Ervaring: 

Minimaal 3 jaar relevante ervaring 

Dienst specifieke eisen: 

Is politiek neutraal, dienstverlenend, accuraat en integer, 
resultaatgericht 

Discretie hoog in het vaandel hebben. 

Contact 


Stuur ons uw sollicitatiebrief en CV vóór 12 maart 2019. Deze kunt u richten aan Griffie der 
Staten t.a.v. mevrouw Juélla Kock L.G. Smith Boulevard 72 of per e-mail 
iuella.kock@parlamento.aw . Voor meer informatie kunt u contact opnemen met mevrouw Juélla 
Kock via e-mail of telefonisch 528-4673 


Wat wij bieden 


Schaal is gebonden aan de bezoldigingsregeling Aruba 1986 en is maximaal gewaardeerd naar 
schaal 13. 


Hoofdbestanddelen 
van de functie: 

Minister Glenbert Croes: 

E raportahe di SCP ta necesario 
pa sigura e exito di su ehecucion 

E siman cu a pasa Minister Glenbert Croes conhunt- 
amente cu Parlamentario Sue Ann Ras cu ta presidi e 
Comision di Supervision, Sra. Glenda Hernandez kende 
como directora di Departamento di Asunto Social ta 
esun encarga cu implementacion di e Crisisplan Social, 
Sra. Mary Ann Curet di Departamento di Asunto Fi- 
nanzas acompaña pa Sra. Marlies Filbri di e instancia 
internacional Unicef, a sinta cu henter e sector social cu 
ta forma parti integral di e Crisisplan Social. 

Meta di e encuentro aki tabata pa ricibi un raportahe di 
con e ehecucion ta bayendo. 

Mayoria di biaha un proyecto riba papel ta mustra mas 
facil cu su ehecucion practico. P’esey e raportahe tabata 
sumamente balioso pa scucha e Sector Social lcende ta 
esunnan cu ta traha riba field, kendenan ta envolvi den 
e ehecucion fisico di e plan, kendenan por informa bo di 
kico ta funciona realmente y lcico mester ahusta. 



Minister Glenbert Croes a considera e reunionnan aki 
sumamente fructifero di por a scucha di cada stake- 
holder kico ta nan preocupacion, cua cambio ta conseha 
of cu lo kier mira adapta. Tabata 3 dia intenso di re- 
union unda cu a scucha un pa un separa, reuniendo cu 
24 stakeholder den su totalidad. Corectamente e man- 
datario a reteira: Nos mester ta autocritico den e prob- 
lemanan social cu nos ta bibando na Aruba. Nos no ta 
yama pa papia bunita di loke cu ta bayendo malo. Nos 
mester bisa e cosnan cu e berdad pa nos por bay traha 
mas efectivo riba e solucionnan.” 

Despues di e raportahe e mandatario ta conclui cu e 
sector completo ta trahando cu un consenshi y curason 
grandi pa logra e progreso social den bida di tur famia 
aki na Aruba. 


Mula ta sigui cay na Aeropuerto 

DIAMARS atardi pa anochi Douane Recherche a spot un homber haciendo straño. Agentenan under- 
cover di e departamento a acerca e homber aki, kende tabata cla pa aborda avion pa Hulanda. Manera 
nan a sospecha na prome instante, e cabayero aki tabatin droga riba dje. Nan a cana cune bay na nan 
oficina.y despues di a papia cune a sali direccion Frankrijkstraat. Eynan el a wordo pasa over pa De- 
partamento di Combatimento di Narcotica di Cuerpo Policial. 

Nan lo tin e tarea di sigui cu e investigacion. 


SETAR ta informa cu tur Teleshop, 
Setar Store y Repair Center ta sera: 

dialuna dia 4 di maart 2019 

E kiosk na Airport y e Contact Center 
ta keda duna servicio orario normal. 


'g, SETAR 

Taxistcmcm rabia cu Minister Chris Romero, 
kende kier permiti pa autobusnan 
core ruta di hotelnan tambe 


Linda Orman, vocero di grupo mas grandi 
di taxista a duna di conoce cu parce cu 
grupo di autobus di San Nicolas kier core 
awor tambe e ruta di hotel. Esaki cu con- 
sentimento di Minister di Transporte, Chris 
Romero, siendo e ruta aki ta satura caba cu 
e.o. autobus, bus y taxinan pirata. 
Taxistanan no ta contento cu e idea aki y a 
cuminsa vocifera nan preocupacion. 

Tur hende ta mira cu e area pabou di brug 
ta satura caba. E Minister anterior a kibra 
e moratorio cu nan sentimento y pone mas 
autobus riba e ruta di San Nicolas. E tempo 
ey caba a mustra cu nan ta di mas riba e 
ruta. Hopi hende ta tuma decision pa please 
gobernante lubidando cu esaki ta perhudica 
hende. 

Segun Linda Orman nan mes como taxista 
of trahando den transporte publico no tin 
voz. Gobernante ta bisa cu mag protesta, 
pero e gobernantenan despues ta mirabo cu 
mal cara, pasobra bo a protesta. 

Pero ora di campaña e presion ta grandi cer- 
ca e gobernantenan y nan ta haci cosnan cu 
ta perhudica e mercado..Ora di vota mester 
pensa pa bo pais. Ora bo pais progresa, nos 
tur ta progresa, segun Linda Orman. 

Linda Orman a splica cu nan ta depende 
98% di turista. Nan ta haya algun cliente 
local, pero esey no ta mercado pa sobrebibi. 
Esnan local cu ta usa taxi ta haya un trans- 
porte faborable tambe. 

Linda Orman a splica cu nan no ta lcere cu e 
Minister a tuma e decision caba. Nan mes- 
ter tene na cuenta cu ora Watty Vos Blvd 
habri y ta bira mas acessible p’e autobusnan 
den e barionan.. 


Segun plan di Gobierno ta bin cu plan na San Nicolas y asina mes 
taxistanan no ta 100% pro esaki, pasobra tin patrimonio di pueb- 
lo pariba... 

Linda Orman a comenta riba e pirateria den transporte publico y 
te awe no tin grip riba e fenomeno ilegal aki. Awor a schuif e con- 
trol bou di DTP. Lolce ta cay bao A nummer ta cay bou di Polis. 
Caminda mester raporta, e mensahe aki no ta yegando. Polis mes 
tin man yen cu otro cos. 

Tin sancion caba den ley pa transporte legal. Ora bo faya den 
transporte legal, bo ta haya multa. E boet ta basta pica, segun 
Linda Orman, pero mester mustra hende cu sancion cu loke e ta 
haci no ta bon... 



Serlimar Sui Generis 

ta informa tur cliente 

Cidista a sinti su mes 
menasa pa chauffeur di KIA 




WITGELE KRUIS ARUBA 


X 


Lugar: Kibrahacha 60+, Piedra Plat 23. 

Fecha: Cuminsa 5 di maart 2019 y ta sigui 

ariba tur diamars y diahuebs: 7, 12,14,19, 21, 26 y 28. 
Horario: 7.00 - 9:00 p.m. 

Prijs: Pa pareha AWG 80.00 

Sin pareha AWG 70.00 

Pa informacion y inscripcion por jama: 523-4444 
“M ayornan bon informa, ta mayornan bon prepara” 



Boso ta sperando un dushi baby? 

Ata boso oportunidad pa sa mas! 
Acudi na nos “Curso pa Futuro Mayornan” 


CHAUFFEUR di un ICia Sportage blanco 
numera A 66779, ta reverse y ta hera dal un 
ciclista, for di eynan a cuminsa un discussion 
cu a bay for di man y a caba na un intento di 
asesinato, na momento cu e chauffeur ta dal e 
ciclista intencionalmente cu auto. 

Diadomingo 10 di Februari, den oranan di at- 
ardi a drenta informacion di un accidente na 
altura di Boca Catalina, un auto lo a dal un 
ciclista y cu e ciclista ta herida. Enberdad na 
yegada, polisnan a topa cu e ciclista levemente 
herida cu varios rasca na curpa y tabata keha 
di dolor. Personal di ambulance a transporta e 
ciclista pa hospital y departamento di trafico a 
presenta na e sitio pa haci mas investigacion. 
E incidente aki no a keda na un accidente en- 
tre un auto y un bicicleta, pero despues cu au- 
toridad a tuma declaracion di varios testigo y 
di e victima mes, e accidente aki a haya full un 
buelta y a bira un intento di asesinato. E ac- 
cidente ald a wordo cometi intencionalmente 
pa e chauffeur R.B., kende tabata tras di stuur 
di su Kia Sportage Blanco. 

E problema a inicia, ora cu e chauffeur di e 
Kia Sportage a bay reverse, na momento cu 
e ciclista lo tabata acercando, ela hera dal e 
ciclista y for di eynan a start un discusion, 
cu tiramento di palabra. E chauffeur di e Kia 
Sportage, a sali bay tras di e ciclista, haciendo 
expresionnan menazante. Na dado momento 
e problema a bay completamente for di man, 
ora e chauffeur a dicidi di dal e ciclista in- 
tencionalmente. Segun testigonan a bisa cu e 
homber R.B. despues di a dal e ciclista kier a 
bandona e sitio, pero pa un of otro motibo a 
dicidi di para su auto riba un distancia y cana 
bin na e sitio di accidente. 

Despues cu Fiscal a tuma nota di e declara- 
cionnan di e victima y di e testigonan, ela duna 
ordo pa mesora detene e homber R.Banwari. E 
sospechoso di intento di asesinato a keda de- 
teni mas o menos un siman despues di e inci- 
dente. E ta deteni na warda di polis na Noord 
y actualmente e caso ta bou investigacion, e ta 
wordo interoga pa recherchenan y a presenta 
caba dilanti Fiscal y Huez Comisario. 

R. Banwarie ta un empleado di un compania 
grandi di lease y huur auto, su acusacionnan 
ta hopi serio, e ta wordo acusa di intento di 
asesinato y maltrato serio den cual un persona 
a keda herida. 

Despues di cumpli y presenta un plan concreto 

Gobierno di AVP a logra concretisa na 
2017 pa Desaroyo Europeo por aloca 
13 miyon euro pa Universidad di Aruba 


DI acuerdo cu sra. Jennifer Arends- 
Reyes e por a tuma nota di un co- 
municado caminda cu partido MEP 
ta elogia cu su Minister di Finansa 
lo ta biahando pa Tahiti na Poly- 
nesia Frances pa busca 13 miyon 
pa Aruba den un reunion na Tahiti 
organisa pa OCTA cu ta Association 
of the Overseas Countries and Ter- 
ritories of the European Union. 

Ta bon pa aclarea cu na juni 2017 
caba a firma un acuerdo di coopera- 
cion pa 5 aña caminda cu Univer- 
sidad di Aruba lo ricibi 13 miyon 
euro pa set up e Green Faculty na 
Universidad di Aruba. Focual Min- 
ister Xiomara Ruiz Maduro como 
segundo suplente di Minister Presi- 
dent a bay atende basicamente ta 
participa na decisionan haci caba 
den pasado. 


Pa yega na fondonan di desaroyo 
Europeo no ta facil y ta tarda dife- 
rente aña pa por yega na un proyec- 
to concreto y esaki a pasa cu Aruba 
te cu na 2017 a concretisa. 

Segun Jennifer Arends Reyes, Uni- 
versidad di Aruba hunto cu Uni- 
versidad di KU- Feuven a bay di 
acuerdo pa bira partners p’asina 
realisa e Green Faculty cu lo ofrece 
e programa academico pa research 
y duna les den Sciencia, Tecnologia, 
Ingenieria y Matematica e asina 
yama STEM Bachelor Program cu 
bista riba ampliacion. 

Focual ta importante ta p’e keda 
mantene e bon lasonan cu Union 
Europeo y pa logra e metanan cu a 
propone cu e programa alci. 



Banda di e STEM program lo ta 
importante pa sigui enfoca riba Arte 
tambe cu no mester pone un banda, 
ta ser comproba cu STEM, inova- 
cion y arte ta complementa otro y 
ta bay man den man cu otro. 

Ta di lamenta cu diferente coopera- 
cion internacional manera cu taba- 
tin cu Rietveld Academy a stop. 

Easonan internacional y coopera- 
cionnan na beneficio di nos studi- 
antenan ta di sumo importancia. 

E Erasmus Plus Program cu ta lceda 
riba agenda cu ta un exchange pro- 
gram pa nos studiantenan di Aruba 
tambe ta oportunidadnan unico cu 
ta cu ayudo di de- 
saroyo Europeo ta 
hasi’e posibel y cu 
asina e programa aki 
tin mas oportunidad 
pa explora. 

Ta net un bon mo- 
mento tambe pa 
motiva nos na Aruba 
pa inscribi pa vota 
pa un representante 
den Parlamento 
Europeo cu lo por 
trece ideanan na 
beneficio di Aruba, 
sra Arends-Reyes ta 
termina bisando. 


SETAR ta informa cu en conexion 
cu parada di Carnaval na San Nicolas 
Teleshop San Nicolas ta sera: 

diasabra dia 2 di maart 2019 

Tur otro Teleshop, e kiosk na Airport y 
e Contact Center ta keda duna servicio 

orario normal. 

^ SETAR 

Champagne y Infinity a crea ambiente 



Sigui na pagina 13> 

E parada na San Nicolas no tabata largo pero el a hiba e ambiente 
di carnaval den e parti aki di Aruba tambe prome cu e fin di siman 
pisa a yega. 

Loke cu a resalta sigur tabata e ambiente den e gruponan, sinem- 
bargo mester bisa cu e dosnan cu a resalta sigur tabata Cham- 
pagne, cu a bini cu un grupo grandi di participante, rond di 1400 
y Infinity, cu e banda D’Licious cu tambe tabatin hopi ambiente. 

E parada no tabata hopi largo pero sigur a mantene e ambiente di 
carnaval mientras cu ta yega e ultimo fin di siman carnavalesco. 


EXECUTORIALE OPENBARE VERKOOP 


Op donderdag 28 maart 2019 des namiddags om 14.00 uur, zal in de 
vergaderzaal van de a Aruba Surfside Marina”, L.G. Smith Boulevard 7, 
Oranjestad, Aruba, ten overstaan van notaris mr M.J.C. Tromp of haar 
plaatsvervanger, de executoriale verkoop, als bedoeld in artikel 3:268 van 
het Burgerlijk Wetboek van Aruba, casu quo als onherroepelijk 
gemachtigde bedoeld in artikel 1203 (oud Burgelijk Wetboek van Aruba), 
bij opbod en daarop volgende afmijning worden gehouden van: 

het recht van erfpacht tot 11 februari 2074 op een perceel 
domeingrond, groot 777 m2 ? gelegen te Calabas in Aruba, 
kadastraal bekend als Tweede Afdeling Sectie D nummer 1830, 
met het daarop gebouwde, plaatselijk bekend als a Calbas 81”; 
Inzetprijs: Afl. 167.000,== 

een perceel eigendomsgrond, groot 535 m2, gelegen te 

Paradera/Nuñe in Aruba, kadastraal bekend als Eerste Afdeling 
Sectie L nummer 2497, met het daarop gebouwde, plaatselijk 
bekend als a Nuñe 7-G”; 

Inzetprijs: Afl. 248.000,== 

een perceel eigendomsgrond, groot driehonderd zeventig vierkante 
meter (370 m2), gelegen te Ponton in Aruba, kadastraal bekend als 
Land Aruba, Eerste Afdeling Sectie L nummer 4091, met het 
daarop gebouwde, plaatselijk bekend als a Ponton 90-D”; 
Inzetprijs: Afl. 188.000,==. 

het recht van erfpacht tot 16 juli 2015 op een perceel 
domeingrond, groot 862 m2, gelegen aan de Paradijsheuvelstraat 
te San Nicolaas in Aruba, kadastraal bekend als Vierde Afdeling 
Sectie D nummer 68, met het daarop gebouwde, plaatselijk 
bekend als a Paradijsheuvelstraat 11”; 

Inzetprijs: Afl. 75.000,== 

het recht van erfpacht tot 8 juni 2059 op een perceel domeingrond, 
groot 635 m2, gelegen te Cunucu Abao in Aruba, kadastraal 
bekend als Land Aruba Eerste Afdeling Sectie K nummer 2793, 
met het daarop gebouwde, plaatselijk bekend als a Caya Ritmo 
41”; 

Inzetprijs: Afl. 265.000,== 


De veilcondities zullen 8 dagen voor de verkoopdatum ter inzage liggen 
ten kantore van voornoemde notaris. 

De executant behoudt zich het recht voor, de veiling uit te stellen en op 
te houden zonder de verplichting de reden(en) daartoe te noemen. 

Tot en met 13 maart 2019 kan onderhands op het te executeren 
registergoed worden geboden bij een aan voornoemde notaris mr M.J.C. 
Tromp gericht geschrift. 

Bieders dienen terstond een bankgarantie te overleggen en in het bezit te 
zijn van een geldig identiteitsbewijs. 

Notariskantoor mr M.J.C. Tromp 
Santa Cruz 35 
Tel: 5853500/5857900 
Fax: 5854222 

Email: veiling@notaristromp. com/ auction@notaristromp. com 

Boston lo ta e anfitrion 20 di Juli 201 9... 

Aruba Bike Party , un evento historico y impactante! 



YA ta algun dia caba cu riba social 
media nos por a mira anuncio spe- 
cial di “Oranjestad-Aruba Sister Cit- 
ies Association” di su iniciativa di 
mas nobo: ‘Aruba Bike Party”. 

Esaki ta un proyecto fantastico cu ta 
hiba nos isla den un dimension nobo 
y impresionante y cu lo celebra su 
prome edicion na luna di Juli proxi- 
mo den e ciudad historico di Boston, 
na e estado di Massachussets. 

E proposito di ‘Ajruba Bike Party” ta 
pa sigui conscientisa di e importan- 
cia di 

ciclismo no solamente na Boston, 
pero tambe riba nos isla. 

E iniciativa ta wordo inspira parcial- 
mente door di e documentario Hu- 
landes: “Why we cycle”, cu ta enfo- 
ka riba e multiple beneficionan di e 
moda simpel di transporte aki. 


“Aruba Bike Party” cu lo ta un even- 
to deportivo hopi festivo, ta planea 
pa bira algo anual y lo celebra e rela- 
cion special entre e habitantenan di 
e ciudad di Boston y e habitantenan 
di nos isla. 

E intencion ta pa e evento aki wordo 
haci den ambos comunidad ruman, 
tanto na Boston como na Aruba mes. 
Pa 2019, e tema lo ta “The Orange 
Carnival” pa duna honor na capital 
di Aruba. 

Manera ya nos a remarca, e iniciativa 
aki ta un creacion di e miembronan 
di “Oranjestad-Aruba Sister Cities 
Association” (OASCA). 

OASCA ta un organisacion non- 
profit y no-gubernamental cu ta pro- 
move y encurasha interaccion entre 
ciudadanonan di mundo, conectivi- 
dad global, trabao boluntario y paz. 
Sr. Peter Cheung, un yiu di tera resi- 
denciando den e ciudad di Boston pa 
varios aña caba y tambe miembro di 
OASCA su Directiva Consultativo, a 
wordo apunta como e lider di ‘Aruba 
Bike Party” 2019. 

Pa cu e iniciativa aki, apoyo suma- 
mente valioso y importante a wordo 
duna door di lidernan den ciclismo 
na Aruba cu ta Sr. Jurgen van Schaijk, 
Sra. Hilde Rodriguez-Taekema, Sra. 
Suzan van der Sluis y Sra. Annema- 
rie Melchers cu ta personanan cu tin 
añas conscientisando di e importan- 
cia di ciclismo. 

Na aña 2016, e ciudad di Doral na 
Florida a bira Oranjestad su prome 
ciudad ruman. 


E propuesta, meta y compromiso di 
OASCA ta pa logra cu mas ciudad 
specialmente na Merca, por comb- 
erti nan mes den ciudadnan ruman 
di Aruba/Oranjestad, incluyendo e 
ciudad di Boston. 

Ta importante pa nos ta consciente 
cu via e plataforma “Sister Cities In- 
ternational” cu a cuminsa existi na 
final di segunda guera mundial danki 
na Presidente Americano Eisenhow- 
er, nos por sigui crea puentenan im- 
portante entre nos isla y pueblonan 
rond di mundo y asina practica “Di- 
plomacia Ciudadano”. 

Asina mas paz, tolerancia, compren- 
sion, hermandad, respet mutuo y in- 
clusion ta wordo promovi. Algo cu 
mundo tin hopi mester di dje den e 
temponan desafiante aki. 

OASCA ta convenci cu e creativi- 
dad di nos hendenan como un re- 
curso valioso y tambe e gana di crea 
oportunidad y adelanto pa nos mes, 
lo ta e forzanan determinante cu lo 
sigura cu nos ciudadanonan lo yega 
nan maximo potencial riba un plata- 
forma mundial. 

Via acuerdonan di “Sister City”, nos 
hendenan tin e oportunidad unico 
di crea proyectonan y intercambi- 
onan den diferente ramo (Artistico/ 
Cultural, Deportivo, Scientifico etc.) 
y asina beneficia di oportunidadnan 
infinito cu esaki ta trece cune. Si 
bo tambe kier forma parti di ‘Aru- 
ba Bike Party”, of si bo tambe kier 
yuda plama e noticia di algo asina 
positivo, nos ta invita bo pa bishita 
e pagina di ‘Aruba Bike Party” riba 
Facebook pa mas informacion. Join 
the Orange Carnival! 

Dia Internacional di Idioma Materno 
dedica na nos docentenan di 
Papiamento cu un simposio exitoso 



NA ocasion di Dia di ldioma Ma- 
terno, dia 2 1 di februari, Ministe- 
rio di Enseñansa, Cienciay Desa- 
royo Sostenibel, den cooperacion 
cu Fundacion Lanta Papiamento, 
a dedica e aña aki extra atencion 
na nos cuerpo di docente di Pa- 
piamento y na e studiantenan di 
Bachelor Papiamento di IPA. 
Fundacion Lanta Papiamento a 
organisa, specialmente dirigi riba 
e grupo menciona, un mini-sim- 
posio cu hopi informacion im- 
portante relaciona cu desaroyo di 
innovacion di nos enseñansa na 
Aruba, den cual Papiamento, car- 
ga pa nos docentenan di Papia- 
mento, tin un papel importante. 

E docentenan di Papiamento trah- 
ando na diferente scol secundario 
a haya dispensacion di Inspecto- 
ria pa participa na e simposio aki. 
Señora Selvia Lumenier, docen- 
te di Papiamento y ganador di 
e competencia Poeta di Patria 
2015 a habri e dia cu algun di su 
bunita poemanan. 

Apertura oficial tabata den man 
di Minister di Enseñansa, Ciencia 
y Desaroyo Sostenibel Dr. Lampe 
cu a anuncia e acuerdo di coop- 
eracion entre Aruba, Corsou y 
Boneiro relaciona cu Papiamento 


cu nan a caba di firma na Boneiro. 
Minister di Cultura, Mr. R. Ruiz- 
Maduro, a trata e tema di UNES- 
CO pa aña 2019. 

Den e programa, cu tabata pro- 
fesionalmente guia pa e Maes- 
tra di Ceremonia Señora Shirley 
Angela-Eisden, tabatin orador di 
Puerto Rico, Corsou y Aruba y 
nan a trata e siguiente topiconan: 
Presidente di Fundacion Lanta 
Papiamento Eduard Pieters: Cui- 
do di Docente; 

Drs. Merlynne Williamsy drs. Ré- 
gine Croes: Proyecto Scol Multi- 
lingual & Scol Arubano Multilin- 
gual; 

Director di Colegio San Anto- 
nio Gershwin Lee: E alumno di 
Proyecto Scol Multilingual den 
Scol Secundario; 

Director di Skol Secundario na 
Papiamento na Corsou Señor 
Eugéne Jansen: E Rol di Papia- 
mento y Relacion entre Papia- 
mento y Ingles den SKAIH na 
Corsou; 

Gregorj/ Goedgedrag: Estudio 
Papiamento Bachelor na IPA; 

Prof. Dr. Nicholas Faraclas di 
Puerto Rico: E condicionnan pa 
un implementacion exitoso di in- 
novacion; 


Dr. Joyce Pereira: Promocion 
como parti importante di Mane- 
hoy Planificacion di Idioma. 

Un programa _yen, interesante 
y hopi informativo cu a dura di 
08.00 te 15.00 or. Tabatin hopi 
posibilidad pa intercambio di 
idea. Loke a resalta den tur e pre- 
sentacionnan ta e desaroyo posi- 
tivo di Papiamento, tanto den co- 
munidad, como den enseñansa. 
Tin hopi obstaculo ainda den ca- 
minda, pero por mira tambe cu e 
motivacion pa duna Papiamento 
su espacio mereci, pa reconoce 
Papiamento como nos idioma na- 
cional y idioma clave den ense- 
ñansa, ta creciendo. 

Un resolucion importante ta cu 
tin escasez di docente di Papia- 
mentoy cu tin cu traha mas pron- 
to posibel na un solucion struc- 
tural p’e añanan venidero. 

Tur hende cu a participa henter 
dia na e simposio a ricibi un cer- 
tificado. 

Tabata un simanyen di actividad 
den cuadro di desaroyo di Papia- 
mento. Riba e dianan 18, 19 y 
20 di februari Prof. Dr. Faraclas a 
ofrece diferente tayer na e studi- 
antenan di Bachelor Papiamento 
di IPA tocante lenga cñoyoy Pa- 
piamentoy nan uzo den enseñan- 
sa. Tambe el a reuni cu e team di 
investigacion di Scol Multilingual 
y e team di idioma di e Centro pa 
Desaroyo Profesional y Continuo 
(CDPC) di IPA pa scucha tocante 
e plan-y proyectonan andandoy 
duna conseho riba esakinan. 

Ta obvio cu informacion y inter- 
cambio continuo ta necesario 
pa laga tur hende realisa e balor 
grandi di nos idioma nacional Pa- 
piamento. 


Fundacion Lanta Papiamento ta 
gradici tur e oradornan pa nan 
contribucion valioso, e docen- 
tenan cu a participa, Minister 
di Enseñansa y Inspectoria cu a 
duna e docentenan e oportuni- 
dad pa participa, Biblioteca Na- 
cional Aruba cu a pone su per- 
sonal di seccion audiovisual y un 
bunita espacio di BNA na nos 
disposicion, Instituto Pedagogico 
Arubano pa su contribucion, Ca- 
ribbean Mercantile Bank pa su 
sosten financiero y tambe e Cir- 
culo di Amigo di Fundacion Lanta 
Papiamento. 

Danki na boso tur e mini-simpo- 
sio pa nos cuerpo di docente di 
Papiamento tawata un exito. 

Fundacion Lanta Papiamento 



Sr. Eugéne |ansen, director di Skol Sekundario 
na Papiamento na Corsou durante su charla. 



Sr. Gershwin Lee, director di 
Colegio San Antonio 
durante su charla na simposio 



Sra. Selvie Lumenier recitando su 
poemanan tocante Papiamento 

SUPER Do it Center y Do it Center o tene su eleccion di reina 




DIARANSON ultimo SUPER Do it Center y Do it Center 
a tene su eleccion di reina na Do it Center Camacuri 
den un tremendo ambiente. Un total di cinco candidata 
e reprensenta nan tienda cu nan bunita trahe yena cu 
creatividad y fantasia. Tambe ta bon pa ilustra cu nan 
trahe a ser traha a base di producto recicla y cu ayudo di 
nan colega. Cada cinco candidata a duna un tremendo 
speech splicando nan trabou diaro mescla cu un men- 
sahe carnavaslesco. E evento aki tabata netamente pa e 
empleadonan di SUPER Do it Center y Do it Center y 
tambe nan familiares of amistades. Na final Srta. Irma 
Olivir a sali reina popular y tambe reina di Do it Center 
2019. 

Nos prins y pancho di Aruba su carnaval 62 conhunta- 
mente cu e banda D’licious a entretene tur esnan pre- 
sente. Tambe propetario Sr. Kenneth Ponson a hiba 
algun palabra di gradicimento n’e trahadornan pa nan 
aporte n’e compania y na final a desea e publico pre- 
sente un dushi anochi yena cu ambiente y alegria. 

Por ultimo Super Do it Center y Do it Center kier a 
desea pueblo di Aruba un feliz weekend di Aruba su 
Carnaval 65. Gosa hopi pero sanamente y corda pro- 
teha nos muchanan pa cu rayo di solo y zonido fuerte. 

Lider di fraccion Marlon Sneek 

Fraccion di AVP a pidi reunion riba 
crisisplan y trahadornan retira di refineria 



FRACCION di AVP den Parlamento, a 
dirigi un total di 25 pregunta na Min- 
ister di Asunto Social, Glenbert Croes, 
relaciona cu su plan di crisis y e forma 
con ta atende cu e fondonan cu tin mas 
c’un aña caba ta wardando riba ehecu- 
cion di e plan di crisis social. 

Lider di fraccion di AVP, sr. Marlon 
Sneek a mustra cu fraccion berde a di- 
rigi un total di 25 pregunta n’e Minis- 
ter concerni, sigur despues di a mira un 
serie di propaganda den medionan di 
comunicacion, relaciona cu cosnan cu 
ta wordo ehecuta, pero caminda Parla- 
mento ainda no a haya contenido di e 
plan aki. 

“Fraccion di AVP a yega di entrega un 
amienda den cual nos ta bisa e Minister 
aki cu su persona mester manda infor- 
macion pa Parlamento, pa splica ldco 
y con e placa di e fondo aki ta wordo 
gasta y nos ta mira cu Parlamento no 
a ricibi ningun informacion al respecto. 
Si nos por mira cu diferente instancia 
ta sacanado cifra y e cifranan ald no ta 
ldop cu otro y pa nos esaki ta un tema 


hopi serio sigur despues cu e Gabinete 
ald a hunga politica cu e asunto aki. 
Fraccion di AVP ta bay pone e lupan- 
an riba e asunto aki y nos a manda 25 
pregunta, sperando cu pronto nos lo 
haya contesta riba nan tambe p’asina 
nos haya claridad di kico tin realmente 
pasando den veld y si ta wega atrobe 
ta wordo hunga pa por haci politica cu 
esaki. 

Banda di e preguntanan aki nos a 
manda pidi un reunion caminda nos 
fraccion kier tambe banda di Minister 
Glenbert Croes y tambe Minister Presi- 
dente Evelyn Wever Croes den Parla- 
mento p’asina nos por papia di kico ta 
bay pasa cu e grupo di 37 trahador di 
Oduber Contractors, kendenan a perde 
nan trabou, pero caminda nos por a 
compronde tin hopi mas retiro mas na 
caminda. 

Nos lder sa kico Gobierno ta bay haci 
cu e situacion aki, ya cu ta mesun man- 
datarionan aki t’esnan cu a grita ‘tra- 
hador prome, mester salvaguardia nos 
trahadornan’ pero awe por ripara cu tin 
trahadornan cu tin lunanan sin cobra y 
awor ta perde nan trabou. 

Niun rato nos por a tende algo di e 
Minister di Labor, Glenbert Croes y 
tampoco di e Minister cu ta encarga cu 
energia, kende automaticamente ta at- 
ende tambe cu e parti di refineria, esta 
Premier Evelyn Wever Croes. 

Pa fraccion di AVP e ta algo inacepta- 
bel cu nos ta mira con un cos ta cana 
di e forma aki, caminda Prome Minis- 
ter mes a gaba cu 35 miyon a caba di 
wordo inverti y cu despues di e proble- 
manan cu a surgi lo bay sigui y cu e.o. 
el a manda carta New York den cual el a 
pidi pa laga e placanan cu tin beslag riba 
dje di CITGO liber, p’asina e proyecto 


por sigui. 

Pero loke nos ta mira ta cu trahadornan 
ta bayendo cas y kendenan tin par di 
luna sin cobra, kendenan mester paga 
hypotheek, mester paga personal-loan, 
cu tin cu paga gastonan di estudio di 
nan yiunan, pues pa fraccion di AVP es- 
aki ta algo alarmante y pesey nos a pidi 
un reunion mas pronto posibel p’asina 
por haya claridad riba e asunto aki. 
Principalmente tambe p’e trahadornan 
mes haya claridad ya cu manera tur 
hende sa via di social-media ta tur dia 
ta haya pregunta, tur dia ta haya inqui- 
etudnan aki y tin hopi trahador cu a 
cuminsa acerca nos caba cu hopi preo- 
cupacion, pasobra nan tabata pensa cu 
nan lo sigui traha y cu e placa lo yega, 
pero awor placa no a yega y doño di 
trabou a manda nan cas riba dje. 

Ta algo cu sigur tin nos atencion y nos 
a manda pidi un reunion riba e asunto 
aki pa Minister bin duna claridad riba 
kico realmente a pasa caminda tanto 
luna a pasa cu trahadornan a haya nan 
mes den e situacion al<d. 

Ald tin cu corda cu den pasado cu me- 
sun mandatarionan ald ora cu casino di 
Occidental a dal cera, cuanto desorden 
nan a crea, puntrando con esaki por ta 
posibel y sigurando cu e cosnan aki lo 
no pasa bou di nan gobernacion pero 
awe increiblemente un grupo di traha- 
dor ta wordo manda cas, sin cu nan ta 
haya un debchi y no di un luna so, pero 
di un par di luna. 

Pa AVP ta un asunto sumamente serio 
y importante y pa tal motibo nos a so- 
licita un reunion cu e Ministernan aki 
p’asina nos por haya mas informacion 
riba e tema aki,” lider di fraccion di 
AVP, Marlon Sneek a declara. 

Rocco Tjon lider di fraccion di MEP: 

Caso IBIS un momento pa reflexiona 



MANERA ta conoci un ex-Minister di AVP a wordo 
sentencia na 4 aña di prison pa e.o. soborno, malver- 
sacion y actonan coruptivo. Huez den su sentencia a 
splica detayadamente cu e ta haya e acusacionnan di 
parti Ministerio Publico prueba. 

DECLARACION MIICE EMAN CASO IBIS 

“Como politico hoben mi ta lamenta e declaracion di ex 
Prome Minister. Di un banda e ta bagatalisa e caso dor 
di pint’e comosifuera cu e ta normal. Di otro banda ta 
trata na culpa instancianan manera Ministerio Publico. 

E declaracion y actitud di Milce Eman ta carece di lider- 
azgo y falta di sentido di responsabilidad. Mesun falta 
di liderazgo nos a ripara na: -2014 ora Mike Eman a 
haya un KB di Hulanda pa “ondeugdelijk bestuur”. 
-2015 Ora Mike Eman a scoge pa laga su Secretaria pa- 
pia cu e ex-Minister y no e mes. 

-2017 Ora a scoge pa wanta un conferencia di prensa 
extra-ordinario pa anuncia hayasgo di gas despues cu 
e ex-Minister a keda deteni. Esaki pa desvia atencion, 
paso te dia di awe no a haya gas. 

- Na 2018 ora a fabrica cifranan di Centrale Bank y 


malusa e logo di Centrale Bank. 

LEYNAN PA PROMOVE INTEGRIDAD 

Sr. Mike Eman tabatin 8 aña di tempo pa reglamenta 
aspectonan di financiamento di partidonan politico. 
Pero el a scoge pa no atende cu esaki, pasobra realidad 
ta cu esaki lo a stroba e campaña ultra costoso di AVP, 
Rocco Tjon a sigui declara. 

Den apenas algun luna cu Parlamento 10 a asumi nan 
responsabilidad e concepto di ley pa reglamenta esald 
a wordo atendi cune, dor di colega Edgard Vrolijk y pa 
Rocco Tjon mes persona. Edgard Vrolijk, e motor tras 
di e ley aki, ta trahando riba e “nader rapport” p’asina e 
por wordo trata dentro di poco. 

PA CONCLUI 

Bon gobernacion ta rekeri colaboracion di tur hende 
den comunidad. E ta un “wisselwerking” entre ciudada- 
no, departamentonan gubernamental, gobierno y sector 
priva. 

Nos tur mester asumi nos responsabilidad y no simple- 
mente culpa full mundo manera sr. Milce Eman a bin ta 
haci, segun Rocco Tjon. 

Parada di Luz di San Nicolas tabatin e 
aña aki 10 detencion mas cu aña pasa 



DIAHUEBS anochi pa 8:01 SMAC con- 
huntamente cu Cuerpo Policial a duna inicio 
n’e Parada di Luz na San Nicolas. Tabata tin 
9 grupo y mas o menos 3335 participante. 
Polis a conta cu 215 personal riba pia. 
Diferente departamento di Cuerpo Policial a 
traha hunto e.o. Polis Uniforma, ME, Motor 
Unit, K-9 , Mobiel Comando, Departamento 
di Recherche, Personal Administrativo y nan 
Comando Kamer. Tambe personal di CEA. 
Pa 00:41 e cabez a yega Joe Laveist Ballpark 
y pa 2:10 e parada a yega su final. 

E aña aki Polis a conta cu 16 detencion. Aña 
2018 tabatin 6 detencion so, kier men cu e 
biaha aki tabatin 10 mas. 

Director di Impuesto, Luenne Gomez 
Pieters a ricibi e prome copia di e Fiscale 
Wetgeving 2019 di Grant Thornton 


DIAHUEBS Director di Impuesto sra. Luenne Go- 
mez-Pieters a ricibi e edicion di mas nobo di e “Fiscale 
Wetgeving 2019” for di man di Hans Ruiter, Tax Part- 
ner y Nicole Duyvelshoff, Senior Manager Tax di Grant 
Thornton Aruba. 

Ya pa mas cu 10 aña e compania ta publica un resumen 
actual di e leynan di belasting cu ta aplicabel pa Aruba, 
e islanan BES, Curaçao y St. Maarten. 

E edicion aki t’e di 12 publicacion di e fiscale wetten- 
bundel y e prome cu ta wordo publica bou di Grant 
Thornton. 

Organisacionnan mester pasa dor di nan asuntonan fis- 
cal cuidadosamente p’asina gana e confiansa di e cli- 
entenan y keda cu bentaha riba e competencia. Riba 
nos mercado local hopi empresario, inversionista y ne- 
goshante tin lasonan cu e otro islanan den e region Ca- 
ribense Hulandes. 

Cu tur e cambionan cu ta tuma lugar anualmente e ta 
keda un reto pa tin tur e leynan fiscal den un solo lugar. 
Cu publicacion di e fiscale wettenbundel, Grant Thorn- 
ton ta yena e bashi aki. E Fiscale Wetgeving 2019 tin 
un balor agrega balioso pa amplia e conocimento di nos 
clientenan y comunidad en general. 

Agun di e cambionan di mas importante e aña aki t’e 
Reforma Fiscal cu a lceda introduci na Auba, cu ta 
ensera cambionan den e.o. e sistema di Grondbelasting 
y e tarifanan di Inkomstenbelasting. 



Na Curaçao a introduci e.o. e Country Report di OECD 
pa companianan grandi, a adapta e regimennan fiscal 
preferencial segun e normanan internacional mas recien 
y tambe tabatin algun cambio den e Successie-Belasting. 
Ademas a agrega tambe cambionan chikito di tarifanan 
cu a tuma lugar riba nivel local di cada isla. 

E edicion di e Fiscale Wetgeving 2019 ta obtenibel na 
tur oficina di Grant Thornton na Aruba, Bonaire, Cu- 
raçao y St Maarten. Pa mas informacion of pa pedido 
por yama +297 522-1647. Ademas di esaki, e edicion 
poclcet size aki lo ta obenibel pronto den un version 
digital tambe. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com www.facebook.com/awemainta 583“1400 É 583“1444 


— —- 

Post Aruba ta habri sucursal nobo na MFA Sta. Cruz 



ENTRANTE 5 di maart 2019, Post Aruba 
ta habri su sucursal nobo n’e edificio di MFA 
na Sta. Cruz. 

E orario di e sucursal aki ta di dialuna pa dia- 
bierna di 7:30am te cu 12:00pm y di 1:00pm 
te cu 4:15pm, caminda lo sigui brinda tur e 
servicionan postal manera custumbra, man- 
da carta y paki, EMS, postwissel (manda y 
ricibi placa), cumpra stampia, etc. 

Pa mas informacion tocante e servicionan 
di Post Aruba, check nan pagina web wvvw. 
postaruba.com of “lilce” nan paginanan riba 
Facebook Post Aruba NV y Aruba Stamps. 


Aruba Tourism Authority a 
tene su "retreat" anual 


RECIENTEMENTE e ekipo di Aruba Tourism Au- 
thority tabatin su retreat anual na unda cu e aña alci 
tabatin como tema “Shaping our fundamentals”. 

Durante un dia e ekipo a bin hunto pa dialoga y den 
forma di ehercisionan educativo a enfoca riba e balor y 
normanan cu como organisacion ta di gran importancia. 

Atoca diferente tema manera e cultura di e organisacion, 
trabou den ekipo, compromiso y empoderamento di 
cada miembro cu ta esencial pa sigui haci di e ekipo di 
A.T.A. uno hopi fuerte y cla pa sigui maneha den e es- 
fera dinamico cu e ta opera den dje. 

Tombe o profundiso ribo e 
temo di integridod y etico di trobou. 

E mihor forma pa sigui traha na bienestar di un organ- 
isacion ta pa hunto discuti y como ekipo bin cu suger- 
encianan riba tur nivel, cada miembro di ekipo tin cu 
duna su aporte. E ekipo aki tin un gran responsablidad 



di traha tur dia pa Aruba su turismo, economia y bien- 
estar. 


E dia a bay den un ambiente hopi ameno na unda tur 
miembro di ekipo por a participa y dialoga na un mane- 
ra hopi positivo. 

E moderador pa cu e “retreat” aki tabata sra. Nathaly 
Cabrera di e compañia Dynamis kende tin hopi exper- 
encia den e tipo di entrenamentonan alci. 

Cursoncm di Ateliers pa luna di maart y april owor 


ATELIERS ‘89, Academia di Bel- 
las Artes Aruba ta presenta dos 
workshop unico pa luna di maart. 
Cu artistanan maestra internacional 
di Russia p’e workshop di “Carpetolo- 
gia ” esta Lyubov Matyunina y for di 
Italia Margherita Soldati p’e work- 
shop di “Cuanto Plastic”. 

Pa registra por manda preferibel un 
e-mail na Director di Ateliers ‘89 El- 
vis López, elvis@ateliers89.com o 
yama 565-4613 - 588-5776. 
Workshopnan ta pa un luna y ta 
di dialuna pa diahuebs di 6.30 pa 
9.30pm. Edad ta 12 aña pariba. Ate- 
liers ‘89 ta situa na man drechi di e 
crusada di Maria College na Playa, 
Dominicanessenstr. 34. 

Carpetologia un workshop p’e artis- 
ta Lyubov Matyunina. Workshop di 
traha tapijt. 

For di dialuna 18 di maart pa dia- 
huebs 11 di april. Lugar Ateliers ‘89 
Academia di Bellas Artes Aruba. 

Bo ta sumamente bon bini pa join 
e workshop aki di Carpetologia p’e 
artista Rusiano Lyubov Matyunina. 
Den e workshop aki lo bo traha tapi- 
jt cu diferente tipo di material, basa 
riba naturalesa, architectura, cuen- 
tanan folldorico, mithologia y leyen- 
danan di Aruba. 

Desde cu Aruba tin un background 
mistico y e arte di conta storia ta 
hopi visible, nos lo colecta e stori- 
anan aki y e cuentanan di hada di e 
pais y visualisa esakinan den tapijt. 

Team worlcshop: Cuentanan di 
hada/storianan di pueblo, mitologia 
y fantasia. 

Obhetivo: Pa visualisa storianan, 
purbando diferente technica. 
Technica: Patchwork, bordamento, 


aplicación, imprimimento di estam- 
pado, linocut, pintamento y fotogra- 
fia. 

Prome siman: Introduccion, colecta 
storia/cuentanan di hada y mitolo- 
gia. 

Di dos siman: Visualisacion di e sto- 
rianan colecta. Purbamento di dife- 
rente tecnica. 

Di tres siman: Creamento di tapijt. 
Composición, color, contamento di 
storia atrabes di tapijt. 

Di cuater siman: Finalisa e tapijtnan, 
instalacion y resultado final. 

BIO 

Lyubov Matyunina (1985 Russia) 
tin un BA di Academia di Gerrit 
Rietveld na Amsterdam na unda el 
a studia VAV Departamento di Im- 
gennan den movimiento. Prome cu 
esaki el a bishita diferente curso na 
“World Politics” na Universidad di 
Gotland, Suesia y n’e Universidad di 
Estado pa Asunto Internacional na 
Ministerio di Asunto Internacional 
di Moscu Russia. 

Desde 2012 e tabata un artista 
huesped invita n’e One Minutes di 
Baku (Azerbadjan), Bishkek (Kyr- 
gystan) y Tashkent (Uzbekistan) y 
diferente pais mas. 

Su solo show Carpetologia a wor- 
do presenta na W139 Polarroom 
na Amsterdam (2017). Su pelicula 
“Who can be happy and free?” ta- 
bata hopi exitoso mes y a gana e pre- 
mio escogencia publico academico 
di DE TENT, na Roterdam (2015). 
Tambe el a participa na diferente ex- 
posición di grupo y festivalnan na 
Moscu, Warasawa (2014), y Stutt- 
gart (2017), y a exhibi su trabaonan 





na Prospects y Concepts, un exposi- 
cion organisa pa Fundacion Mondri- 
aan pa talento hoben na Art Rotter- 
dam na Hulanda (2018). 

Gran Parada di Carnaval 65 
dedica na Don Milio Croes 


DIADOMINGO 3 di maart, Aruba lo gosa di su ul- 
timo Parada pa Carnaval 65 na Oranjestad. SMAC ta 
dedica e Gran Parada di Aruba su Carnaval 65 na nos 
gran baluarte Don Milio Croes, (DFM). Señor Milio 
Croes pa hopi aña a duna gran aporte na nos Carnaval 
y cu su personalidad unico a sa di gana e titulo di ‘Tata 
di Aruba su CarnavaF. 

Su contribucion y maneho tabata pasonan cu a guia e 
grandesa di nos Carnaval te cu awe. Aruba pa semper ta 
lceda agredecido na Don Milio Croes como un baluarte 
di nos Fiesta Cultural. 

Diadomingo 9.30 di mainta, famianan di Don Milio 
Croes lo ta presente na apertura di e Gran Parada di 
Aruba su Carnaval na Avenida Milio Croes dilanti di 
Cas di Don Milio pa ricibi e reconocimento y den un 



forma simbolico, pa 10 or di mainta haci e apertura di 
Carnaval 65 pa 10 di mainta. 


SMAC ta gradici famia di Don Milio Croes pa acepta 
nan invitacion. Esalci ta un honor pa SMAC y pa Aru- 
ba henter cu famia di un motor grandi di nos Carnaval 
duna inicio na Carnaval 65. 


Kenray Anthony Jonas a bira ganador di 
gasoline pa 1 aña gratis cu Nagico 

CAMPANA “Cambia, Spaar y Gana” a yega su final den pres- 
encia di Den Dje, empleado di Nagico y publico presente na 
Nagico Dakota den un ambiente ameno y musica di Le Groove. 

Despues di un campaña di 4 luna, yena di exito caminda cu cliente 
existente y cliente nobo por a participa pa gana centenares di premio, 
y na final e premio mayor di gasoline pa 1 aña gratis. 

Nagico ta felicita Kenray Anthony Jonas kende lo disfruta di gasoline 
completamente gratis pa henter 1 aña. Nagico tambe kier a felicita tur 
otro cliente cu a participa y cu a gana premionan instantaneo durante 
di nos tremendo campaña. 

Campaña di Nagico lo continua durante di aña 2019. Na un manera 
simpel bo ta cambia bo seguro pa Nagico y spaar 15% of mas. Manda 
bo copia di polisa existente y copia di rijbewijs valido na number di 
whatsapp 592-3378 p’asina abo tambe por spaar den bo cobertura di 
seguro pa henter un aña. 

Despues di hopi aña a ricibi un bishita asina 

CEO di Toyota Motors 
Corporation a keda 
impresiona cu Garage Cordia 

Ta señala Aruba como mercado ehempel den Caribe 



SIMAN pasa Garage Cordia Aruba a ricibi bishita di honor 
na su facilidad. Ta despues di hopi aña cu un di e hefenan 
maximo di e compania di auto mas bendi na mundo, Toyota, 
a bishita nos isla. Steve St. Angelo, Chief Executive Officer 
di Toyota Motors Corporation pa Latino America y Caribe 
(LACD) a yega Aruba den un tour pa pasa bishita e merca- 
donan. 

E1 a bin for di Sint Maarten y a keda Aruba dos dia largo. E 
tabata compaña pa su señora. 

Na Garage Cordia a prepara algun dia adelanta p’e bishita 
importante ald. 


“Ta cu hopi orguyo y honor nos a ricibi e ehecutivo mas hal- 
to den nos region. Y mas contento mi ta cu su reaccion riba 
e mercado di Aruba ta hopi positivo”, asina Danilo Wer- 
leman, CEO di Garage Cordia Aruba a duna di conoce. 

E team di maneho di Garage Cordia a reuni cu e ehecutivo 
durante dos dia largo, repasando varios punto. A elabora 
riba e oportunidadnan den nos mercado, e retonan cu ta 
confrontando y sin lubida e desaroyonan nobo den e mundo 
di auto mundialmente. 

E ehecutivo a bisa na final di a keda hopi impresiona cu 
e “showroom”, cu henter e facilidad, incluyendo e garashi 
moderno y e surtido grandi di piesanan cu Garage Cordia 
so por ofrece. Aruba tabata e ultimo mercado den e tour di 
paisnan Latino Americano y di Caribe cu a bishita e ultimo 
simannan, pues e ehecutivo por a compara facilmente e ad- 
elanto y oportunidadnan cu Aruba tin su dilanti. 

E1 a probecha pa anuncia cu na nivel internacional lo haci 
tur posibel pa Aruba haya mas auto, mas modelo y na tari- 
fanan mas competitivo. Claro cu el a keda hopi contento di 
e hecho cu Aruba ta canando dilanti den autonan Hybrid y 
di coriente. 

E sistema di impuesto reduci pa autonan hybrid y di cori- 
ente, sin duda ta un incentivo pa cumpra mas di e tipo di 
autonan asina na Aruba. 

Autonan Hybrid tin un sin fin di beneficio p’e consumidor, 
ta hopi mas economico den uzo di combustibel, ta mas eco- 
nomico ora di “service” y mas cu tur cos, ta bon pa medio 
ambiente. Toyota Motors Corporation como tal a compro- 
mete pa manda mas di e tipo di autonan asina pa Aruba, 
mas modelo y mas auto. 

Aunke cu tin un demanda grandi p’e categoria di autonan 
asina den mas mercado, tog e CEO di Toyota Motors Corpo- 
ration (LACD) ta convenci cu na Aruba tin espacio pa mas 
crecemento y fortifica e posicion di Toyota den mercado. 

Steve St. Angelo di 63 aña di edad, di nacionalidad Meri- 
cano, t’e Chief Executive Officer di Toyota Motor Cor- 
poration (TMC) p’e region di Latino America y Cari- 
be. E1 a cuminsa su carera den e industria di auto como 
un mecanico. E1 a crece te yega e puesto mas halto den e 
compania. Separa di CEO di e dos regionnan, e ta Presi- 
dente tambe di Toyota Argentina S.A. di Toyota do Bra- 
sil LTDA y di Toyota de Venezuela Compania Anonima. 

Steve St. Angelo tin un “Bachelor’s Degree” den “Computer 
Engineering” y un “Master Degree” den “Manufacturing 
Management”. E ta casa, tin yiu y nietonan. E ta biba y tin 
e oficina principal di Toyota pa region di Latino America na 
Brazil. 

The Shinning Star a bira the Best Dressed Singer 



DEN e ultimo Festival di Aruba Caiso 
and Soca Monarch 2019, Claudius Philips 
(Mighty Talent), despues di 5 aña, a competi 
tanto den Caiso como Soca. 

Durante e anochi di e gran final, Claudius su 
agrupacion Oreo a haña un reconocimento 
pa envolvimiento activo y substancial den 
Aruba su Carnival. 


Mighty Talent su trayectoria mes a inicia 
basta prome cu el a funda Oreo. Riba e ano- 
chi aki Claudius su publico a demostra cu 
musica di Claudius y Oreo tin tur hende 
cautiva; un ambiente cu tur hende riba pia 
bailando y gosando. 

Un bunita presentacion nos por a aprecia 
tanto e Caiso como e Soca. 

Riba e anochi alci Claudius a wordo escogi 
tambe como e “Best Dressed Singer” di Cai- 
so y Soca Monarch 2019. 

Di e forma aki Mighty Talent figurativa y lit- 
eralmente a luci como e Shinning Star. E dis- 
eño tabata den man di architect Jani Croes y 
e confeccion tabata den man di Angelo At- 
telier kende a produci e diseño den menos cu 
24 ora. 

Den e siguiente ilustracion por admira parti 
di e proceso di produccion di e bisti aki; for 
di e diseño te cu e presentacion riba scenario. 

Aruba Bank ta patrocina participacion 

di CEDE den Carnaval 65 



ARUBA Bank ta orguyoso di sostene e 
team dinamico di CEDE Aruba cu a traha 
duro riba disfras di cada participante pa nan 
tambe por disfruta di e paradanan den Unity 
Carnival Group/Aruba Doet. Representante 
di Aruba Bank a bishita na Centro Sonrisa, 
caminda a comparti un rato cu e boluntari- 
onan di CEDE Aruba na momento cu nan 
tabata den pleno preparacion di nan disfras. 
E banco ta orguyoso di por yuda CEDE Aru- 
ba participa den Carnaval 65. Aruba Bank 
ta desea tur hende pa disfruta di e ultimo 
paradanan di Carnaval 65 sanamente. 

Scolnan pariba jumpup den bario 

Pipa di heru para pornada den Breedestraat Otrobanda 

WILLEMSTAD. Un tempu tabatin baki di sushi pegá na e pipanan di heru 
riba e potretnan alci na tur dos banda di kaminda den Breedestraat Otrobanda. 
Pero di un of otro manera e bakinan di sushi a disparse i e pipanan a keda 
komo pronkstuk den Breedestraat Otrobanda. 

Kisas ta e idea pa un aña un dia pega e bakinan di sushi bek pero ya e pipanan 
aki tin mas ku tres aña ku nan ta asina aki den kaya grandi di Otrobanda. Si 
esaki no ta e idea ta bon pa laga kita e pipanan alci tambe for di den kaya di 
Otrobanda. 

Nan ta stroba tantu e peatonnan komo e automobilistanan para einan i habri 
nan porta di auto normal. 

Lo ta un bon idea tambe pa Gobiernu of Selikor laga pone baki di sushi den 
Breedestraat Otrobanda pasobra si bo lcana for di porta di Hospital te na via- 
ducto den Breedestraat Otrobanda bo no ta topa ni UN baki di sushi den bo 
kaminda na ningun di dos banda di kaminda. 

Pregunta: Unda nos City Inspector ta of unda e ambtenarnan ta ku mester 
kontrola 

i duna ordu pa drecha e kosnan aki ta? Unda SKO ta? Nan tur ta ON? 

Ta nos so ta walc e sorto di situashonan deskuida asina aki den Willemstad ? 
(redakta pa Theo Vos). 



Finansa ta gravemente defisiente 

Ainda gobiernu no tin un atministrashon 
finansiero ordená i konfiabel 


WI LLE MSTAD. E resultadonan desastroso lcu Kon- 
trolaria General a konstata den kontrol di maneho fi- 
nansiero di gobiernunan di ultimo aña ta debi na e echo 
ku no tin un atministrashon finansiero ordená i kontro- 
label. E atministrashon finansiero no ta ordená ni lcon- 
trolabel debi ku: 

1. ainda e ministerionan no ta lcumpli ku e eksigensian- 
an minimo pa atministrashon ordená i kontrolabel fihá 
den Ordenansa Nashonal di Atministrashon Finansiero 
(‘Landsverordening financieel beheer’, di awor padilan- 
ti: Lv Fb); i 

2. no ta kumpliendo (kompletamente) ku e demas stip- 
ulashonnan fihá den Lv Fb. 

Komo resultado, e maneho finansiero tin defisiensianan 


grave. Debi na e defektonan ald, Pais no tin sufisiente 
garantia ku: 

• kobransa di e entradanan i pago di e gastunan a 
sosod?na un manera legal; ni lcu 

• e sifranan den e kuenta anual ta duna un bista kon- 
fiabel. 

Konlduyendo, nos opinion di e kuenta anual ta lo 
siguiente: 1. e kompromisonan finansiero i e entrada- i 
gastunan na 2016 no a sosodé konforme lei i e demas 
reglanan fihá a base di lei (no tin legalidat finansiero); 
2. E lcuenta anual no ta duna un refleho konfiabel di po- 
sishon finansiero di Pais riba dia 31 di desémber 2016, 
i di e resultado di aña 2016. 

Mientras parlamento ta na soño of biahando 

Gobiernu a manehá Finansa di un manera dasaslroso 


WILLEMSTAD. E informe ku Kontrolaria a emiti 
na final di nan investigashon ku si e susesivo gobiernun- 
an di 2016 bin ariba tabata gasta plaka korektamente 
manera aprobá pa Parlamento, ta ofresé un bista masha 
tristu. 

Gatunan pa no menos ku kasi 3000 ta rondoná den un 
huma di ilegalidat, o sea, no a bai segun regla i lei tra- 
pandoasina e derecho di parlamento di por lconfia lcu 
gobiernu ta gasta e motnante ku nan aaprioba. 

Pero parlamento tabata i na soño l biahando pa nan tin 
tempu pa a pidi gobiernu kuenta i rason. 

Nan a aprobá presupeusto, zudnra otro un tiki, bai sele- 
brá antu aña di eksistensia di palamento i a bai drumi 
of bolbe bai biaha. 

Pa lei, Kontraloria General di Korsou (di awor padilanti, 
Kontraloria) tin e tarea di kontrolá lcuenta anual di Pais. 
A base di e opinion ku Kontraloria yega na dje, Parla- 
mento por aprobá e lcuenta anual i duna deskargo na e 
ministernan pa e maneho finansiero ku nan a hiba. 
Ademas, poblashon por usa e resultadonan di e kóntról 
pa pidi gobiérnu duna kuenta i rason. 

A kontrolá si: 


1. e kompromisonan finansiero i entrada- i gastunan na 
2016 a sosodé konforme lei i e demas reglanan fihá den 
lei (legalidat finansiero); 

2. e lcuenta anual ta duna un refleho konfiabel di e po- 
sishon finansiero di Pais riba dia 31 di desémber 2016, 
i di e resultado di aña 2016. 

E resultadonan di e kóntról ta lo siguiente: 

1. Na 2016, e kompromisonan finansiero entrada- i gas- 
tunan no a sosodé konforme lei i demas regla fihá a base 
di lei. 

E opinion ald ta basá riba e echo ku: 

a. e kompromisonan finansiero i e entrada- i gastunan 
no a sosodé konforme e presupuesto nashonal aprobá. E 
erornan di legalidat finansiero lcu no ta konforme presu- 
puesto aprobá ta suma, na tur, NAf 491 mion; 

b. e kompromisonan finansiero i e gastunan no a sosedé 
konforme e otro reglanan relevante fihá den lei. E eror- 
nan di legalidat finansiero aki ta suma, na tur, NAf 702 
mion; i 

c. tin duda enkuanto si sierto gastu i entrada a sosodé 
konforme e reglanan relevante fihá den lei. E duda di le- 
galidat finansiero aki ta suma, na tur, NAf 2.983 mion. 


Eror a rason di 1 375 mion florin 

For di 2016 posishon finansiero 
di gobiernu no tabata konfiabel 


WILLEMSTAD. E kuenta anual di gobiernu di Kor- 
sou no ta duna un bista konfiabel di posishon finansiero 
di Pais riba dia 31 di desémber 2016, i di e resultado di 
aña 2016 segun kontrolaria general. 

E opinion ald ta basá riba e echo ku e kuenta anual: 
no a ser prepará konforme tur stipulashonnan relevante 
ku tin fihá den Ordenansa Nashonal di Regla di Kont- 
abilidat 2010. E ta kontené eror relashoná lcu konfiabi- 
lidat na balor di NAf 182 mion i duda relashoná ku 
konfiabilidat (‘getrouwheidsonzekerheid’) na balor di 


NAf 3.068 mion; i 

b. no ta duna un refleho konfiabel di e maneho finan- 
siero hibá. 

Na tur, e kuenta anual ta kontené NAf 1.375 mion na 
eror i NAf 6.051 mion na duda relashoná ku legalidat i 
konfiabilidat. Pa por bisa ku e kuenta anual ta duna un 
bista konfiabel, e no tin mag di kontené mas lcu NAf 
17 mion na eror i/óf duda tokante e sifranan. Pues, un 
persona lcu ta usa e kuenta anual aki no ta haña un bon 
bista di posishon finansiero i resultado di Pais. 

Ela faya un biaha mas 

Ruben Steba sentensiá pa maltrato i 
menasa ku arma di candela 


WILLEMSTAD. Sinku aña Ruben Steba di 37 aña 
di edat tabata será, pero djarason atrobe el a lceda sen- 
tensiá na 20 luna di prizon pa maltrato i poseshon di 
arma di kandela. 

Tabata dia 19 di novémber 2018 ku Ruben Steba lo a 
maltratá un dama di inisial H. Pero e akusado Ruben 
Steba redondamente a rechasá vários di e ponensianan 
akusatorio lcontra dje tresé padilanti. 

Den e denunsia hasi kontra di Steba, nan ta bisa ku 
ora lcu e dama a bati na porta di e kas kaminda Ruben 
Steba tabata na e momento ei, esaki mesora a habri e 
porta ku arma di kandela den man, pero despues el a 
maltratá e dama tambe. Nan a drenta kamber i Steba 
demostrativamente a pone e arma di kandela riba un 
kashi, despues di a saka e balanan for di e arma. 

Steba djei a lcana drenta baño, entre tantu e dama a 
skonde e balanan. Ora ku Steba a sali for di baño ku el 
a puntra na unda e balanan ta e dama a bisa di no sa 
di nada, loke a hasi Steba furioso di manera ku el a kue 
e dama ku sla formalmente, batié lcu molceta mal bati i 
chok’é na su garganta. 

Na sierto momento Steba a yama famianan bisa nan 
pa bin buska e dama di inisial H, sino e ta tir’é mata. 
Polisnan a bini na e kas i a haña e arma di kandela ku 
na promé instante Steba a bisa di no sa di dje. 
Remarkabel ta ku den sala di korte tampoko Steba no 



a papia masha, sino mas bien a ninga e akusashonnan 
lcontra dje. 

E1 a bisa ku el a kaba di sali será, pero ta debi ku e dama 
a bin molesti’é ta na kas di su frei nobo, el a hañ’é den 
otro problema di manera ku até será atrobe. E akusado a 
pidi pa lag’é bai kas pa atendé lcu su famianan, su yunan 
di 11 i 7 aña di edat. 

E ke pa lag’é na pas, ya lcu e no lce ta den ningun prob- 
lema. 

Abogado mr. Selvin Larmonie tambe a pidi masha pa 
wes tene konsiderashon ku su ldiente. Wes mr. Gruijters 
a skucha ku hopi atenshon i finalmente a tuma un pou- 
sa kórtiku pa tuma un desishon. Konklushon ta, no tin 
prueba sufisiente ku Ruben Steba a menasá e dama di 
inisial H, pero si maltrato i poseshon di arma di kandela 
ta probá. 

Komo tal wes a yega na e kastigu di 20 luna di prizon 
pa Ruben Steba. 


Kaso di Jorge Hueck Cedano 
ta keda tratá dia 26 di yiini awor 


WILLEMSTAD. E akusado Jorge Hueck tabata den 
sala di lcorte djarason ultimo, transportá dirékt for di 
e prizon na Koraal Specht, pero e lcaso no a lceda tratá 
riba kontenido, ta wardando riba rapórt forensiko ai- 
nda. E lcaso aki anteriormente tabata pa tratamentu den 
sala di korte kaba, pero na e okashon ei tampoko no a 
haña su tratamentu. 

A haña sanger di e viktima i posiblemente di e akusado 


tambe na e sitio kaminda e delitu a tuma lugá i ta neta- 
mente loke mester keda investigá profundamente, komo 
tal a manda algun muestra na e laboratorio investigativo 
“NFI” aya na Ulanda. Ounke no ta 100 porshento sigur 
lcu tur investigashon lo ta lda pa e fecha di tratamentu 
di e kaso, a reservá e fecha 26 di yuni 2019 pa mitar di 
10 di mainta pa tratamentu di e kaso. Komo sospechoso 
di e krimen Jorge Hueck Cedano mester keda será pen- 
diente tratamentu di su kaso na yuni binidero. 

Kórsou kosechando futa di invershon den merkado Merikano 


WILLEMSTAD. E esfuersonan kontinuo di merkad- 
eo di Kórsou dor di CTB i su partnernan ta kosechando 
su frutanan pa nos isla. 

E kantidat di turista risibi for di Nort Amérika ta repre- 
sentá 24% di e total di turista ku a bishitá nos isla. 
Total 10.534 turista di estadia a lceda risibi for di Está- 
dos Unidos i Canada. Tur dos pais a registrá kresementu 
di dóbel sifra di 14% na yanuari 2019. 

Merka a registrá 6.766 turista di estadia miéntras for di 
Canada un kantidat rékórt di 3.768 turista di estadia a 
keda risibi. 

Canada ta benefisiá di e kresementu den airlift for di e 
buelonan adishonal ku Air Canada e temporada di wen- 
ter aki. 

SUR AMERIKA 

Sur Amérika a presta bon registrando sifranan dóbel di 
kresementu. E region a lcrese ku 24%. 

Den sifranan apsoluto un total di 7.519 turista di es- 
tadia a lceda risibi na yanuari 2019 for di Sur Amérika. 


Colombia i Brazil a registrá kresementu di respektiva- 
mente 22% i 12% den kantidat di turista di estadia. 

IMPAKTO EICONOMIICO 

Industria di turismo a generá un impakto direkto di 
127 mion florin a lceda generá pa ekonomia lokal na 
yanuari 2019. 

E impakto direkto generá for di turismo na yaniiari 
2019 ta 6% mas kompará ku yaniiari 2018. 45.6% di e 
impakto direkto total ta generá for di bishitantenan for 
di Europa kualnan ta responsabel pa 58 mion florin. 
Nort Amérika, Sur Amérika i otro regionnan a generá 
respektivamente 34, 21 i 14 mion florin. 

E kantidat total di anochi pa turista a krese ku 5% na 
yanuari 2019. Total 411.846 anochi a lceda registrá na 
yaniiari. Turistanan for di Europa a keda 261.388 ano- 
chi na ICórsou kual ta un kresementu di 4%. 

Turistanan prosedente di Nort Amérika i Sur Amérika 
a keda un kantidat di respektivamente 80.806 i 53.802 
anochi na yanuari 2019. 


Den e kaso di supla rosea 

Tene kuenta ku polis por para nét 
abo si bo tin mala suerte 


WI LLE MSTAD. E kaso di e outomobilista ulandes 
Jeroen Paauwe ku polis a para na momento ku e tabata 
kore outo ku demasiado alkohol den sanger, ta mustra 
ku tur hende mester purba di no bebe ora nan tin ku 
kore outo. 

Despues ku outoridatnan a hiba Jeroen Paawe warda di 
polis a registrá definitivamente ku e akusado alci a bebe 
di mas, komo tal a konstatá ku el a surpasá e limite di 
220 mikrogram ku ta aseptabel. 

Segun Jeroen Paawe el a bebe Bacardi Coca Cola. 

Den sala di lcorte Jeroen Paawe a atmiti lcu el a hasi algu 
ku lei no ta pérmiti, pero el a ripará ku tin mas hende 
ku ta hasiendo meskos, anto den su kaso e tabatin mala 
suerte ku polisnan a piki nét e pa hasi kóntról riba dje 
e dia ei. 


E no a hasi uzo di un taksi pa laga hib’é kas, pasobra 
servisio di taksi na ICórsou segun e akusado ta inmensa- 
mente karu. 

Mas aleu a bini padilanti ku den su bida diario Jeroen 
Paawe ta souschef. Ampliamente fiskal a para ketu na e 
konsekuensianan ku por presentá debi na uzo eksesivo 
di alkohól. 

Segun fiskal ta normal lcu den e tipo di kasonan aki ta 
kai butnan di entre 1000 pa 1500 florin i si tin aksi- 
dente den tráfiko, e but por ta muchu mas haltu ainda. 
Fiskal a tene kuenta ku e koperashon di Jeroen Paawe 
den sala di korte i a demandá un kastigu di di 800 florin 
di kua 400 florin kondishonal i un periodo di prueba di 
2 aña. Wes mr. Gruijters a dilcta sentensia konforme e 
petishon di fiskal di tráfiko mr. Out. 

E rólnan a kambia 

Awor ta Schotte ta yag riba 
Abogado General mentiroso 



WILLEMSTAD. E pareha Gerrit Fransisco Schotte i 
su kompañera di bida Cicely van der Dijs ta kere ku nan 
por mira lus na final di tunel lcu e outorisashon lcu nan 
abogadonan a haña pa tende e Abogado General ku a 
kuminsa yag riba dje, Vander Schans, ku e aprobashon 
di Korte di Hustisia pa tende un magistrado italiano ku 
Vander Schans a papia lcune na Italia. 

E abogadonan di Schotte/van der Dijs kende bora e 
mentiranan di e Abogado General kende riba su mes a 
bai Italia sin raportá kontenido di su biaha pa akumula 
prueba kontra e pareha. 

Nan ke demostrá lcu e Abogado General a aktua fuera 
di regla di wega pa motibunan personal pa kondená 
Schotte i su pareha. 

Korte a bai di akuerdo pa laga tende e fiskal italiano i 
ku esei a derotá e argumentonan di gobiernu di manera 
lcu ta gobiernu mester paga e gastunan dje lcaso plus di 
su abogadonan. 

Abogadonan pa Schotte tabata mr. L.G. Da Costa Go- 
mez lcende a duna un entrevista amplio awe mainta na 
Radio Direct pa splika publiko e fasetanan dje kaso. 
Abogadonan mr. C.A.D. Jansch i mr. S.N.l. Francisco a 
defende gobiernu. 


Schotte/van der Dijs a keda kondená na dos okashon 
lcu konfirmashon di parti di Korte Superior di nan sen- 
tensia. 

For di november 2016 Schotte c.s. ta buskando manera 
pa tende e tal Pellicano komo testigu pero tur tres biaha 
Korte a rechasá di manda yama e fiskal komo testigu. 

Abogadonan di Schotte ke interogá e fiskal italiano pa 
sa si lolce ela deldará ta bérdat of mentira riba kiko ta- 
bata origen dje investigashon kontra nan. 

E abogadonan a argumentá ku Vander Schans a hasi 
deklarashon mentiroso pa loke ta kousa pa e investi- 
gashon penal. 

Ela gaña ku ta via kontaktonan entre Ministerio Pub- 
liko Kórsou i Ministerio Publiko na Milan a kondusi na 
e investigashon lcontra Schotte. 

Si nan logra konvensé wes ku e Abogado General a gaña 
nan por inisiá un demanda pa daño i perwisio. 

Schotte c.s. a pone den nan petishon pa tende e fiskal 
italiano ku Vander Schans a aktua inhustamente i ku 
nan lce demandé den un lcorte sivil. 

E abogadonan di gobiernu no ta lcere lcu Schotte tin 
chéns di gana e kaso ku lo pidi e fiskal italiano bin tes- 
tiguá den nos korte. 

Korte lo bai di akuerdo pa Pelican konta tur kos ku ela 
papia lcu Vander Schans i e papel lcu ela hunga den e 
proseso. 

Di otro banda ni maske Vander Schans a gaña riba e 
motibu dilcon ela kuminsa investigá Schotte, esei lo no 
kambia a e kastigu ku Korte a dikta kontra Schotte i 
Cicely. 

E argumento di gobiernu ku testimonio di Pellicano por 
lcoussa tenshon i intrankilidat sosial no ta al kaso. 

"Dios ta amor,,. y amor ta Dios, 

maske mi no ta na e mundo aki, tur dia lo mi ta banda 

di boso Curazon, mi por steuns di loke Señor ta hasi" 

Cu dolor na nos curason pero conforme boluntad di 
Señor, nos ta anuncia fayecimento di nos difunto stima: 


Rosalinda 

Dolorosa 

Ruiz-Croes 

Mihor conoci como “Rosa” 

*14-09-1940-127-02-2019 

Na nomber di su: 

Esposo: 

tTeofilo ”Filo” Ruiz 


Yiunan: 

Edgard Ruiz y yiunan 
Roland Ruiz y Maria Eugenia y yiunan 
Oslin Ruiz y Altagracia y yiunan 
Jeffrey Ruiz y yiunan 

Nieto(a)nan: 

Ishomar y Zahira, Gwendolyn y Russel, Johnatan y 
Darenska, Anabel, Melanie y Shawn, Eveliany, Tahane, 
Melinda, Aldrin, Shaunro, Shaunric, Aaron, Gianmarc 

Bisanietanan: Zamiriénne y Zaleah 

Tata: tJohannes “Jendy” Croes 

Mama: tGenoveva Croes-Kelly 

Rumannan: 

tPetra y tBeltran, tCarlito y Sita, tCheby, Carmen y 
tRufo, Catrin, Nini y tFeddy, Ale y Irena, Alex y Maria, 
Mario y Betty, Martino, 

Selpha y tCoby 

Swa- y cuñanan: 

Guillermo y tAstrid, tModesto y Rocio, Ursulina y tMai, 
Bito y Filomena, tEloy y Renolva, Margarita y Fabian, 
Maria y Edwin, Rufo y Zulaika, tTom, Ann y Franklin 

Tanta- y omonan, primo- y primanan, sobrino- y 
sobrinanan, conocirnan, bisiñanan 

Ayudante: Edith Pollo 

Bon amiganan: Lucia Dijkhoff y Reina Dijkhoff 
Demas famia: 

Ruiz, Croes, Aristiqueta, Tromp, Flanegin, Pizarro, 
Martinus, Laurence, Kelly, Soliana, Oandasan, Matilda, 
Dijkhoff, Winterdal, Hoevertsz, Lopes, Giel, Geerman, 
Bareño, Paterina, Petrochi, Wolf, Thiel, de Cuba, Bello, 
Britten, Semeleer, Wever. 

Ta invita pa acto di entiero cual lo tuma lugar na Misa 
Sta Anna na Noord diaranson 6 di maart 2019 di 2’or 
pa 4’or di atardi, despues lo sali pa Santana Catolico na 
Noord, 

Condolencia lo tuma lugar na Aurora Funeral Home 
diamars 5 di maart 2019 di 7’or pa 9’or di anochi. 

Nos disculpa si nos por a lubida un of otro famia of 
conocir den nos tristesa. 


A 

Amtom 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu dolor na nos curason pero conforme boluntad di 
Señor nos ta anuncia fayecimento di: 



Venancio Feliz Angela 

Mihor conoci como “Felix” of “Cochise” 

*18-05-1944 - fl 9-02-2019 

Acto di despedida lo wordo anuncia despues 


a 

Aurora 

SP«-—- 

Invitacion 


Pa medio di esaki nos kier a invita tur famia, amigo y 
conocirnan pa un santo sacrificio di misa pa recorda 
nos defunto stima 



Sr. Oscar David Daal 

“Taita” 

Esaki lo tuma lugar diabierna 1, diasabra 2 y diaranson 
6 di maart 2019 pa 7 pm na misa Birgen di Fatima na 
Dakota, Despues di ultimo misa lo tin un santo rosario 
na cas; Amandelstraat # 6. 

Boso presencia lo ta altamente aprecia. 




Aufora 




'Çuttenat '%ame & @nemeitonet 


“Señor ta mi wardador, mi’n tin falta di nada 
Den cunucu di yerba berde e ta ponemi sosega, 

E ta hibami na awa trankil, 

Pa mi bolbe haña forsa”, 

Salmo: 23 

Cu dolor na nos curason pero conforme boluntad di 
Dios nos ta anuncia fayecimento di nos difunto stima: 



Imelda Beatrix Weller 

*10-07-1940 -124-02-2019 
Acto di despedida lo wordo anuncia despues 


Aofora 

^ 

%4ttend£ *&ome & &tematontt 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu dolor na nos curason pero conforme cu boluntad di 
Dios, nos ta anuncia fayecimento inespera di nos 
difunto stima: 



Epifanio Geerman 

Mihor conoci como “Pief”, “Mo Pief” of “Padu” 
*30-01 -1930 - #28-02-2019 

Acto di entiero lo wordo anuncia despues 
Adres di condolencia : Wara Wara #12, 
7’or pa 9’ordi anochi. 




Registra awo! 

Manda bo e-mail na 
noticia@ awemainta. com 

'Çuaenoil & @ne*H4toK<t 

Señor ta mi wardador, mi’n tin falta di nada; 

Den cunucu di yerba verde E ta pone mi sosega, 

E ta hiba mi na awa tranquil, pa mi bolbe haya forsa. 
Salmo 23: 1,2,3 

Cu profundo tristeza na nos curazon nos ta anuncia 
fayesimento di mi esposa, nos mama, wela, ruman, 
tanta y suegra stima 

Yolanda M. 

De Cuba 

*07 Febr 1948 - t22Febr2019 

Na nomber di su: 

Esposo: Pablo E De Cuba 

Yiunan: Shirley J De Cuba 
Gilbert P.J.De Cuba y Gladys Wolff 
Eugene P.E. De Cuba y Mariela De Cuba Kelly 

Nieto y Nietanan: Roxanne M.De Cuba y Gabriel Prato 

Roselyne M.De Cuba 

Ingomar E.De Cuba y Camille Kelly 

Gillian B.A De Cuba 

Cyllian Y.G De Cuba 

Su Ayudante y mescos cu su yiu Mariela De Cuba Kelly 
Roberto Gomes 

Iha: Pierre Casser 

Rumanan: 

Hipolita (shonly) Ruiz Croes y tFrancisco Ruiz 
Juana Catalina (shonina) Croes y Esseline 
Norma Vasquez Croes tPaco Vasquez y yiunan na 
Aruba y Hulanda 

Frans Croes y tReina Croes Ras y yiunan na Aruba y 
U.S.A 

Elvira Croes y yiunan na Hulanda y U.S.A 
Eusebio Croes (Wewe) y Marieta Croes Martines y yiu 
tRosa Croes y yiu Esseline 
Angel (Bubu) Croes 

Magdalena (Magda) Alberto Croes y Carwin Alberto y 

yiunan na Hulanda 

Agusto Croes y Marcia y yiunan 

Felix Silvestre Croes y Angelin Croes Rosaria y yiu 

Swa y cuñanan 

Ihanan, sobrino y sobrinanan, comer y compernan 

Mama di su nietonan: Cecily (Lia) Tromp 

Demas famia: DeCuba, Croes, Lacle, Yazagaray, 

Simon, Gomes, Webb, Paesch, Boekhoudt, Kelly, 
Britten, Krozendijk, Candelario, Matos, Tromp, Perez, 
Vazquez, Ruiz, Carrasquero, Alberto, Klerk, Prato, 
D,Quar, Rosario, Farro, De Mey, Maduro, Martinez, Ras, 
Biezen 

Disculpa si nos por a lubida algun famia 

Dia Di Entiero 5 Maart 2019, 2:00 or pa 4:00 pm or na 

Misa di Paradera 

E defunto ta na cas di 11:00 or pa 1:30 pm 

Adres Di Condolencia Calabas 27 di 7:00 or pa 9:00 or 
pm. 

Despues di entiero no ta ricibi bishita di condolencia na 
cas 




‘ Çu*tencd *%o**te & (fyientatwuf 


Señor ta mi wardador, mi’n tin falta di nada; 

Den cunucu di yerba verde E ta pone mi sosega. 

E ta hiba mi na awa tranquil, pa mi bolbe haya forsa. 
Salmo 23: 1,2,3 

Cu inmenso tristesa den nos curason pero agradecido 
pa tur loke nos a comparti, nos ta anuncia fayecimento 
di: 

Renvick 
Kevin Rasmijn 

Mihorconoci como: “Kevin” 

*30-04-1989 - 119-02-2019 

Na nomber di su: 

Mama: 

Irena Rasmijn-Odor 
Tata: 

Victor Rasmijn 
Ruman: 

Ivick Rasmijn y esposa Isabel Struve 

Tantay omonan: 

Raquel y Luis Maduro-Odor 
Editha y Roy Feliciana-Odor 
Nena Croes y famia 
Yuyu Rasmijn 

Roy Rasmijn, esposa Alba y famia 
Benito Rasmijn, esposa Georgina 
Lita y Rob Karssen y famia na Hulanda 
Renata Trompen y famia na Hulanda 
Leeny Rasmijn 
Lucila Iglesia y famia 

Marcia y Agusto Croes -Carrasquero y famia 

Madrinay padrino: 

Raquel Maduro y Roy Feliciana 

Primo y primanan: 

Daisy Croes na Bonaire, Wendy y Omar Montero, 

Nayda y Edson Lopez, Zulaika Maxwell y yiunan, Zayon 
Yanez, Nyla Montero, Deja Lopez, Argelis y yiunan, 

Ivmar y yiu y Carolina, Pucho Sanchez y yiunan, Rosa 
Rasmijn, Roy Rasmijn, Arxen Alders y Dayron Mackay 
na Hulanda, Kathline y Patrick Karssen na Hulanda, 
Amigo y amiganan mucho hopi pa menciona, amigonan 
rockero 

Amigonan di cas: 

Gitaroo Ary, Glennson Arends-Slijters, Jovic Angel, 
Jochem Geerman, Jason y Omar na Hulanda 

Bon amiga di cas: Dencha Werleman 

Famia: Rasmijn, Odor, Struve, Maduro, Feliciana, 

Croes, Montero, Lopez, Yanez, Maxwell, Karssen, 
Trompen, Iglesia, Carrasquero, Curiel, Dabian, Rosel, 
Koolman, Vrolijk, Croeze, Lampe, Quilotte, Ridderstap, 
Ras, Donato, Marchena y demás famia naVenezuela, 
Spaña, Merca, Corsow y Hulanda 

Si en caso den nos tristeza nos por a lubida ulgun 
persona of famia nos ta pidi nos mas sincero disculpa. 

Acto di condolencia y despedida ta tuma lugar diasabra 
2 di maart na Aurora Funeral Home di 2’or pa 4’or di 
atardi, despues cremación lo tuma lugar den seno 
familiar. 



k$L 

' ÇcMenat ‘fjfonte & @ne*H<iton<t 

Ki alegria, ora nan a bisa mi: 

“Ban cas di Señor!" 

I awor, ata mi aki para na bo porta Señor. 
Salmo 122 

Cu inmenso dolor na nos curason nos kier anuncia 
fayecimento di nos difunto stima: 



Andrew Alexander Maduro 

Miho conoci como Andy, Andruscus, Fatboy 
*16-2-1978 -+24-2-2019 

Ex empleado di Unicon N.V. y Universal Aviation 


Na number di su: 

Mama: tJeanette Maduro-Guicherit 

Tata: Buchi Maduro y Irma Lewis 

Yiu: Junior Maduro 
Nana: Mercedes Celedón 

Rumannan: 

Charmaine y Kenrick Tromp 
Alex Maduro 

Subrinonan: 

Vashti Tromp y Patrick na Hulanda, Denzil y Cianna Tromp 
Edmond y Megan Maduro, Aidann Werleman 

Tantay omonan: 

Rudy Guicherit y famia 

Yvonne y Tony Lo y famia 

tNini Bitorina y famia na Curaçao 

tBechi Kocky famia 

Vda. Ina Schoop y famia 

Melda Johannes y famia na Curaçao 

Anny Werleman y famia na Hulanda 

Prima stima: 

Andeline Johannes y famia na Curaçao 

Prima y primonnan y demas famia: Maduro, Guicherit, 
Werleman, Tromp, Lo, Bitorina, Cijntje, Kock, 

Schoop, Goedgedrag, Johannes, Aarab y Pak. 

Ayudantenan na cas: 

Carolina Pak y Gilbert Punselie 
Patricia Pak y famia 

Tur su bisiña, amigo y conocirnan di Companashi, 
miembronan di EHH y CB. 

Ta invita pa acto di condolencia y despedida cual lo 
tuma lugar na Misa Inmaculada Concepcion na Sta 
Cruz diasabra 2 di maart 2019 di 9am pa 1 pm. 

Cremacion lo tuma lugar den ceno familiar. 

E unico corant GRATIS 



Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 


UKe nos riba facebooK 


Keda “up to date” ij MKe nos riba facebooK 
www.facebooK.com/awemainta 




Subi riba nos website 

www.awemainta.com 

yfi llJMl’l i!'Ul 




AWEMainta completamente 

DIGITAL 



















